Асад Асил. Мувозанат (1988) - www.ziyouz.uz\nБош саҳифа МатбуотҚайта қуриш даври матбуотиАсад Асил. Мувозанат (1988)\nЙигирма-ўттиз йил муқаддам Бўстонлиқ чиройини таърифлашга тил ожиз эди. Лекин бу кўрк, чирой ширингина туш мисол кўз ўнгимиздан йироқлашиб бормоқда.\nБор-йўғи йигирма-ўттиз йил оралиғидаги йўқотиш, салбий ўзгаришларни кўриб, одамнинг ҳеч ишонгиси келмайди. Болалик кезларимизда мева ва сабзавотларга ҳар хил дори солиш, химиявий ишлов бериш деган гаплар бутунлай йўқ эди. Тоғдан шарқираб оқиб келувчи шалолалар бўйлаб жаннатмакон боғлар яшнаб ётарди. У жойларга техника бора олмасди. Колхозлар учун ҳеч кераги йўқ бўлтак-сўлтак, қиялик, тошлоқдан иборат ўша ерларни қишлоқ кишилари ўз қўл кучлари билан яшнатиб юборган, бир парча ҳам бўш жой топилмасди. Меҳнаткаш одамлар баҳордан то қишгача шу майдон-боғларида яшаб, боғдорчилик, соҳибкорлик ва чорвачилик билан шуғулланишарди. Оила аъзоларининг ҳаммаси учун ўзига лойиқ иш топиларди. Катта ёшдагилар колхозда меҳнат қилсалар, уларнинг фарзандлари дарсдан бўш пайтларида, таътил даврида боғ ва чорва юмушларини бажаришар, рўзғорни бемалол тебратиб туришарди. Дарахтларга чирмашиб ўсган токлар, хилма-хил мевалар кесилмас, кўмилмас, шундай бўлса-да, ҳар йили шиға-шиға ҳосил бераверарди.\nЭллигинчи йилларнинг охирларида кутилмаган хунук воқеалар содир бўлди. Ўша йўқотишнинг нақадар катта фожиа эканлигини эндигина сезиб, туб моҳиятига тушуниб турибмиз. Одамларнинг боғларини, қайсики тоғ этаклари, оралиқларидаги ерларни тўсатдан тортиб олишга киришдилар. Бу “ҳужум” бошида турганлар колхоз номи билан, халқнинг хоҳишисиз иш олиб боришарди. Шу ўринда боғ эгаларининг ҳам кўпчилиги жоҳиллик қилдилар: “Бекордан бекор ташлаб кетгандан кўра дарахтларни ўтинга кесиб олганимиз маъқул.” Шу ўй билан азамат дарахтлар ҳатто эндигина қулоч ота бошлаган навқирон ниҳолларнинг кундаларига ҳам болта урилди. Гуркираган боғлар ўрнида мунғайган, шип-шийдон қуруқ ер қолди. Бу Бўстонлиққа суиқасднинг бошланиши эди…\nКейинроқ туман бағрида ёппасига оромгоҳлар қурилиши бошланди. Ўнлаб лагерлар, ҳордиқ чиқариш, соғломлаштириш масканлари қарор топди. Дам олиш зонасига айлантирилгандан сўнг Бўстонлиқда ижобий ўзгариш юз берар, деган умидда эдик. Афсуски, бора-бора шу илинж ҳам чиппакка чиқди.\nОдамларнинг дам олгани, мусаффо табиат қўйнида яйраб-яшнагани яхши, албатта. Қачонки, улар ўзларини одамдай тута билса. Афсус, масъулият, жавобгарликни ҳис қилмайдиганлар кўп. Инсон қўли билан тоғу тошларга ўт қўйилди, сой сувларини заҳарлаб, балиқ овланди, доривор ўсимликлар илдиз-пилдизи билан юлиб олиб кетилди, ёввойи паррандаю даррандалар қийратилди. Бир мисол: Шўробсой деб аталувчи тоғ шалоласида қадим-қадимдан ғиж-ғиж мазали балиқлар яшарди. Ҳозирги кунда Шўробсой ўлик сувга айланган. Бунинг сабабини шу атрофдаги чўпону молбоқарлар яхши билишади. Уларнинг гувоҳлик беришларича, Қоржантов тоғларининг бағрида ер портлатиб юрган геологлар авваллари гарбит билан оз-оздан балиқ овлаб юришган. Режадаги ишлар тугаб, бутунлай қайтар кезларида эса сойнинг энг тепасидан кучли заҳарли дори оқизишган-да, ёппасига қирилиб, сув бетига чиққан балиқларни қоп-қоп қилиб машиналарга юклаб кетишган.\nБўстонлиқ воҳасидаги шу каби чексиз бебошликларни ким тияди, уларга қарши ким курашади?! Мазкур вазифани бажариши керак бўлган ўрмон хўжаликлари, овчилик жамияти аъзолари, бошқа соҳадаги табиат қўриқчиларининг ўзлари, афсуски, нафс бандаларига айланиб қолишган. Йилнинг тўрт фаслида ҳам бўстонлиқлик браконьерлар беозор ёввойи ҳайвонлар ва қушларни беомон қирғин қилаверишади. Назоратчиларнинг қўлига тушиб қолишдан унчалик қўрқмаса ҳам бўлади – улардан қутулиб кетиш қийин эмас. Чунки уларда нафс йўқ дейсизми?\nТуман бош архитектори Виктор Иванович Китченконинг зорланиб айтишича, дам олиш зонаси қураётган ташкилотлар қияликларни текислаш, тепаликларни суриб ташлаш, истаган жойларидан зовурлар очиш, умуман, хаёлларига келган бебошликларга қўл ураверишлари оқибатида қанчадан-қанча арчазорлар, бошқа ноёб ўсимликлар нобуд бўляпти. Тоғ кўчиш хавфи кучайиб бормоқда. Ўзбилармонлик билан ер остидан сув тортишлар ҳам Бўстонлиқ мувозанатини бузиб юбормоқда. Тоғ булоқларининг суви қочиб, шу чашмалар ҳисобига яшаб турган яшил бойлик қуриб қоляпти. Ҳолбуки, Бўстонлиқда табиат бағрига чанг солишдан аввал, туман бош архитектори билан маслаҳатлашиш, унинг кўрсатмасига қатъий амал қилиш лозим эди. Аммо бу қоидага ҳеч ким бўйин эгмаяпти.\nАжабо, республикамиз пойтахти – Тошкентга ҳаёт бахш этиб (тоза ҳаво, зилол сув асосан шу воҳадан оқиб келади) турган оромбахш бу гўшани қутқариб қолиш учун наҳотки имкон қолмади?!\nБўстонлиқ туман бош архитекторининг қўлидаги мўъжазгина бир китобчада бу саволга ижобий жавоб бор. Инқирозга юз тутаётган ушбу воҳа сингари жойларни миллий боққа айлантириб, қайта тиклаш ҳақида ажойиб режалар, олижаноб орзулар шу қадар ёрқин бўёқларда тасвир этилганки, беихтиёр ҳаяжонланиб, қувониб кетасан киши! Агар Бўстонлиқда ана шу режа амалга оширилса, табиат йўқотганларини ортиғи билан қайтариб, қадимгисидан ҳам зиёда яшарарди, кўркамлашиб кетарди. Туман табиати дардига малҳам қўювчи, унинг кўрки жамолини кечаю кундуз муҳофаза этиб турувчи ягона куч вужудга келарди. Бу ташкилот рухсатисиз бирон дарахт кесилмасди, битта ҳам тош жойдан қўзғалмасди. Шўробсой каби тоғ шалолаларининг балиқлари ҳам қириб ташланмасди, браконьерларнинг эса пайи қирқиларди.\nБўстонлиқни миллий боққа айлантириш масаласи анча олдин кўтарилган. Бу ҳақда туман миқёсида қарор қабул қилинганига бир йилча вақт бўлди. Шунга қарамай мутасадди ташкилотлар ҳануз жим. Шундоқ ҳам Бўстонлиққа ён қўшни – Чирчиқ шаҳрида йирик саноат корхоналарининг ҳаддан зиёд кўпайиб бораётганлиги, шамол эсган кезларда ўша заводларнинг қурумини обдан тинкаси қуриган бу воҳа устига учираётгани дард устига чипқон бўляпти. Ғазалкентнинг, қатор посёлка ва қишлоқларининг аҳолиси ичимлик сувга тобора ташна бўлаётгани сир эмас. Қайсики, келажакда саноат корхоналари қурилиши мўлжалланаётган Чимбойлиқ қишлоғи зонасида ер остидан тортиб олинаётган сув билан Ғазалкент шаҳри зўр-базўр таъминлаб турилгани ҳаммага маълум. Наҳот буни туман ижроия комитети мутасаддилари тушуниб етмаса?! Бу шаҳар остидаги сувлар эса ичиш у ёқда турсин, ҳатто ювинишга ҳам яроқсиз ҳолга тушиб қолганини туман санитария ва эпидемиология станцияси ходимлари неча бор исботлаб беришган.\nБир пайтлар бенуқсон бўлган Бўстонлиқда эндиликда дориларсиз, химиявий ишловларсиз мева, узум, сабзавот ва бошқа экинлар ҳосил бермай қўйди. Бу нимадан? Албатта, табиат асрлар давомида амал қилиб келган мувозанатнинг қўпол равишда бузилишидан.\n1988 йил 12 июль сони.\n← Аввалги Аввалги Асад Асил. Дарёлар ўзанин топар сув билан (2000)\nКейинги → Кейинги: Асад Асил. Орол йўлларида (1988)


Осиёда ҳамкорлик ва ишонч чоралари бўйича кенгаш саммити бошланди - Халқ сўзи\n13:28 15 Июнь 2019 Сиёсат\nДушанбе шаҳридаги «Наврўз» саройида Осиёда ҳамкорлик ва ишонч чоралари бўйича кенгашнинг бешинчи саммити бошланди.\nУнда кенгашга аъзо ва кузатувчи мамлакатлар, шунингдек, халқаро ва минтақавий ташкилотлар вакилларидан иборат 30 дан зиёд делегация иштирок этмоқда.\nТадбир олдидан Ўзбекистон Республикаси Президенти Шавкат Мирзиёевни Тожикистон Республикаси Президенти Эмомали Раҳмон самимий қутлади.\nСўнг барча делегациялар раҳбарлари биргаликда суратга тушиш маросимида қатнашди. Тожикистон раҳбари саммитни кириш сўзи билан очди.\nОҲИЧК қитъамизда тинчлик, хавфсизлик ва барқарорликни таъминлаш, ҳамкорликни мустаҳкамлаш, мамлакатлар ва халқлар фаровонлигини оширишга қаратилган халқаро форумдир.\nКенгашга бугунги кунда минтақа ҳудуди ва аҳолисининг 90 фоизини қамраган 27 давлат аъзо. Саккиз мамлакат ва бешта нуфузли халқаро тузилма - Бирлашган Миллатлар Ташкилоти, Европада хавфсизлик ва ҳамкорлик ташкилоти, Араб давлатлари лигаси, Халқаро миграция ташкилоти, Туркий тилли мамлакатлар Парламент ассамблеяси унинг кузатувчиларидир.\nЎтган йилларда ушбу тузилманинг Қозоғистон, Туркия ва Хитой раислигида тўртта саммити бӯлиб ӯтган. Бу галги учрашув “Хавфсиз ва янада равнақ топган минтақа сари ягона ёндашув» мавзусида ўтказилмоқда.


Беморларига Қуръонни ўқиб берган католик жарроҳ БМТ мукофотига сазовор бўлди - Zamin.uz\n21:54 / 15.10.2018\nЎзи католик бўлса-да, беморларига Қуръон ва Инжилни ўқиб берадиган суданлик жарроҳ БМТ мукофотига сазовор бўлди. Юксак мукофотга Жанубий Суданнинг Юқори Нил провинциясидаги Бунж шаҳри Мабан шифохонаси шифокори Эван Атар Адаха лойиқ кўрилди. Бу ҳақда Islom.uz нашри маълум қилди.\n«Менинг камтарона хизматимга шундай улкан мукофот берилганидан кўп таъсирландим. Ушбу мукофотга маълум бир пул маблағи берилиши ҳам айни муддао бўлди, биз уларни албатта шифохонамизнинг бирламчи эҳтиёжларига ишлатамиз», – дейди жарроҳ мукофотни олиш чоғида. “Замин” янгиликларини “Twitter”да кузатиб боринг\n13-11-2019, 23:06, Дунё\n10-10-2019, 20:20, Дунё\nТрамп ўзини Нобел мукофотига лойиқ деб ҳисобламаслигини айтди\n10-05-2018, 12:53, Дунё\nРоссиялик олим Эроннинг «Ал-Хоразмий» мукофотига муносиб деб топилди\n12-02-2017, 17:51, Дунё


Ziddiyat (Milliy Serial) - Muzfm.TV\nMuzFm.TV » Шоу-бизнес » Ziddiyat (Milliy Serial) - Muzfm.TV\nЗиддият (миллий сериал)\nДавомийлиги: 40 дакика\nпостановкачи-режиссёр: Шухрат Саломов\nПостановкачи-оператор: Дилшод Азимов, Зоирхужа Асрорий\nКомпозитор: Рустам Худойбердиев\nПродюсер: Азим Йулдошев\nСтудия : RizaNova\nТурция ва Узбекистонда суратга олинган\nРолларда: Гавхар Зокирова, Сардор Нозимов, Шухрат Умаров, Жахонгир Тешабаев\nКўп қисмли филм синопсиси.\nЙигирма беш йил олдин Баҳодир ўз хотини Манзурани қиморда ютқазиб, 6 ёшли катта ўғли Рустамни олиб Туркияга кетади. Бешикдаги чақалоғи ва қорнидаги ҳомиласи билан қолган Манзура қийинчиликлар билан фарзандларини катта қилади. Орадан йиллар ўтиб Жамол акаси ва отаси борлигини билиб қолади. Онаси ҳали ҳам акасини кутаётганини билган Жамол Туркияга акасини қидиргани кетади.\nТуркияга бориб акасини топгач, Жамол уни жиноий ишларга аралашиб қолганини билиб қолади. У акасига бор гапни айтиб бериб Ўзбекистонга олиб кетишга кўндиради. Рустам отаси шунча йилдан бери унга онасини ўлган деганини, агар олдинроқ билганида унинг ўзи албатта уларни қидириб боришини айтади. Шундай суҳбатларнинг бирида Рустам учун ёлланган қотил келиб уни ўлдирмоқчи бўлганида, Жамол акаси учун ўзини қурбон қилади. Рустам қасос олиш учун, уни ўлдиришга одам юборган Искандарнинг ўғлини ўлдириб қамоққа тушади.\nМанзура икки ўғлини доғига чидай олмай болалари билан яшаган уйдан чиқиб қизи Ширин билан бошқа уйга кўчиб ўтади.\nҚасос ўтида ёнаётган Рустам қамоқда Иброҳим ота билан танишиб қолади. Иброҳим ота унга қасос олиш яхши иш емаслигини, қамоқдан чиққандан кейин Ўзбекистонга қайтиб онасини топиши кераклигини уқтиради. Рустам қамоқдан чиққандан кейин Иброҳим отанинг айтганини қилиб Ўзбекистонга қайтади.


Украина Хорватия президенти Зоран Милановичдан Украинанинг НАТОга аъзолиги ва Россия Федерацияси билан чегарадаги кескин вазиятда Украинага ёрдам кўрсатиш мақсадга мувофиқ эмаслиги ҳақидаги баёнотни очиқдан-очиқ рад этишни талаб қилмоқда. Бу ҳақда 25 январ куни Украина Ташқи ишлар вазирлиги матбуот хизмати хабар берди.\n"Хорватиянинг Украинадаги элчиси Аница Жамич Ташқи ишлар вазирлигига таклиф қилинди ва Хорватия президенти Зоран Милановичнинг Украина давлатига йўллаган баёнотлари мутлақо қабул қилиниши мумкин эмаслиги маълум қилинди. Хорватия президенти бу баёнотларни очиқдан-очиқ рад этиши, шунингдек, келажакда такрорланмаслигини лозим”, — дейилади баёнотда.\nТИВнинг фикрича, Милановичнинг баёнотлари Россия ташвиқоти ривоятларини акс эттиради, улар Хорватиянинг Украина суверенитети ва ҳудудий яхлитлигини қўллаб-қувватлашга қаратилган расмий позициясига ҳам тўғри келмайди. Европа Иттифоқи ва НАТО бирлигига путур етказади, шунингдек, икки томонлама муносабатларга зарар етказади.\nМиланович Хорватия ҳукумати, Россия ва Украина ўртасида можаро юзага келган тақдирда Шарқий Европадаги НАТО кучларидан ўз қўшинларини олиб чиқиб кетишини маълум қилган. У, шунингдек, Украинага НАТОда ўрин йўқ деган фикрни билдирган. Шундан сўнг Хорватия президенти Украина ресурси базасига "анти-Украина ҳаракатлари тарғиботчиси" сифатида кирди.\nКиритилди: 13:12 26.01.2022. Ўқилди: 5344 марта. Фикрлар сони: 0 та.


ЎзА - Бирга китоб ўқийлик!\n24.11.2017 19:56 Чоп этиш версияси\nПойтахтимиздаги “Болажон” маданият ва истироҳат боғида “Бирга китоб ўқийлик!” мавзуида оммавий китобхонлик акцияси ўтказилди.\nТадбир Ўзбекистон матбуот ва ахборот агентлиги томонидан Ўзбекистон ёшлар иттифоқи марказий кенгаши, Республика маънавият ва маърифат маркази ҳамда "Интеллект" китобхон ёшлар клуби ҳамкорлигида ташкил этилди.\nУнда таниқли санъаткорлар, актёрлар, шоир, ёзувчи ва адиблар, ёшлар ҳамда кенг жамоатчилик вакиллари иштирок этди.\nМамлакатимизда аҳоли, айниқса, ёшлар маънавиятини ошириш, интеллектуал савиясини ривожлантириш, китобхонлик маданиятини юксалтириш борасида кенг кўламли ишлар амалга оширилаётгани таъкидланди.\nЎзбекистон Республикаси Президентининг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарори ана шундай эзгу мақсадларга хизмат қилаётир.\nМазкур ҳужжат ижроси юзасидан ўтказилган тадбирда инсон камолотида муҳим ўрин тутувчи китоблар ва мутолаа завқи ҳақида фикр-мулоҳазалар билдирилди. Мушоира ва суҳбатлар, интеллектуал викториналар уюштирилди.\nАкция дорасида мамлакатимизда фаолият юритаётган етакчи нашриётларнинг китоб кўргазмалари ҳам ташкил қилинди.


“Қизилқум” – “Насаф”. Катта устунлик қаршиликлар томонида\n26 апрель,2017, 09:50 334\n“Насаф” олий лига 8-тур учрашувини сафарда Навоий шаҳрининг “Қизилқум” жамоасига қарши ўтказади. Мазкур жамоалар ўртасидаги ҳар-бир баҳсни футбол ишқибозларида катта қизиқиш кузатиб келган. Бу сафар ҳам улар ана шундай баҳсга гувоҳ бўлишлари аниқ.\nУчрашув 29 апрел шанба куни Навоий шаҳридаги “Ёшлар” спорт мажмуасида соат 18:00да бошланади.\nЖамоаларнинг жорий чемпионатдаги иштироки\n“Қизилқум” жамоаси бу йилги чемпионатда 7та учрашув ўтказган, уларнинг иккитасида ғалаба, иккитасида дуранг ва уч учрашувда мағлубиятга учрашган. Тўплаган очколари сони 8та бўлиб, турнир жадвалининг 10-поғонасини банд этиб туришибди.\nЖамоамиз ўтказилган 6 учрашувнинг 4тасида ғалаба, икки учрашувда мағлубиятга учраган. Тўплаган очколари сони 12тага тенг ва турнир жадвалини бешинчи поғонасида бормоқда.\n“Қизилқум” ўтган 7-тур учрашувини Олмалиқда “Олмалиқ” жамоаси билан ўтказди. Бу учрашув голсиз дуранг натижа билан якунланган. “Насаф” эса “Обод” билан куч синашиб, кичик 1:0 ҳисобида ғалабага эришди.\nМазкур жамоаларнинг ўзаро учрашувлари тарихига назар ташласак, “Насаф” ва “Қизилқум” жамоалари ҳозиргача 34 марта рўбару келишган. Ушбу баҳсларнинг 20 тасида жамоамизнинг қўли баланд келган бўлса, 6 учрашувда навоийлик футболчилар ғалаба қозонишган. 8 учрашувда томонлар дурангга имзо чекишган. Тўплар нисбати бўйича ҳам “Насаф” устунлик қилмоқда: 65-37.\nЎтган йилги ўзаро сўнгги учрашувда, мухлислар олти голга гувоҳ бўлишган. “Насаф” сўнгги дақиқада Шахбоз Эркиновнинг голи эвазига мағлубиятдан қутулиб қолган эди.\nШу ерда яна бир қизиқарли фактни айтиб ўтиш жоиз. Айни пайтда “Қизилқум” жамоаси сафида фаолият юритаётган кўплаб футболчилар аввал “Насаф” жамоаси шарафини ҳимоя қилишган. Булар Артур Геворкян, Азамат Алланиёзов, Алишер Юсупов, Илҳом Юнусов, Самандар Шодмонов, Эркин Бойдуллаевлардир.\nЖамоаларнинг Навоийда бўлган ўзаро учрашувлари тарихидан\nЎзаро ўйинлар қайдномаларини варақласак, жамоамиз Навоийда ўтказилган 17 учрашувнинг 7тасида ғалаба, 5тасида дуранг ва яна 5 учрашувда мағлубиятга учраган. Яна бир қизиқарли факт, “Қизилқум” жамоаси ўз майдонида сўнгги марта 2008 йилда “Насаф”ни мағлубиятга учратган. Сўнгги дуранг 3:3 натижаси эса 2016 йили қайд этилган. Олдиндаги учрашув жамоаларнинг Навоийдаги 18-учрашуви сифатида тарихга киради.\n“Насаф” сўнгги бор “Қизилқум” жамоасини Навоийда 2015 йили 2:1 ҳисобида мағлубиятга учратган.\nУшбу учрашувга Тошкентлик ҳакамлар гуруҳи тайинланди. Учрашувни Вадим Агишев бошқаради. Унга қанотларда Дониёр Сайлавов ва Александр Сидоровлар ёрдам беришади. Захира ҳаками сифатида Жасур Мухтаров ишлайди.\nМазкур жамоаларнинг ўринбосарлари ўртасидаги учрашув, 28 апрел жума куни Кармана стадионида бўлиб ўтади. Учрашув соат 16:00да бошланади.\nЙил ўйинини ким шарҳлайди? 309 18.11.2017\nЁшлар лигаси: 29-тур. "Пахтакор", "Бунёдкор" зафар қучди ва бошқа натижалар 201 18.11.2017\nШошилинч хабар! “Насаф” – “Пахтакор” ўйини куни чипталар сотувга чиқарилмайди 1128 17.11.2017


Салатбоп шолғом | Агро-Олам.Uz\nБош саҳифа Деҳқончилик Салатбоп шолғом\nБаргини ҳам истеъмол қилиш мумкин бўлган ушбу янги навдан йил давомида ҳосил етиштирса бўлади.\nШолғом ўлкамизда қадимдан экиб келинадиган сабзавот экини бўлиб, тарихи 4-5 минг йилларга бориб тақалади. Меваси таркибида жуда кўп калий ва темир элементлари, инсон учун қимматли бўлган С, РР, В1, В2, провитамин А (каротин) учрайди.\nТабобатда шолғом шамоллашга қарши, ични енгил юмшатишда, сийдик ҳайдашга, юракни ва танани тинчлантирувчи сифатида кўп ишлатилади. Хусусан, илдизмеваларидан тайёрланган шарбат ёки бўтқа бронхиал астма, хроник бронхит, йўталга, овоз бўғилиб қолганда, ларингитга қарши яхши даво сифатида тавсия этилади.\nБиринчи йилги тўпбарги кичик, барглар ер бағирлаб ўсади, патсимон, илдизмеваси ясси ёки ясси юмалоқ ранги оқ, қизил, сариқ рангда бинафша, эти оқ ёки сариқ бўлади.\nЎзбекистонда шолғомнинг Наманган маҳаллий, Самарқанд маҳаллий каби навлари экиш учун қишлоқ хўжалик экинлари давлат реестрига киритилган.\nНаманган маҳаллий нави – эртапишар. Илдизмеваси ўртача, ясси-юмалоқ шаклда, серсув, ширин, оқ, айрим пайтларда оч сариқ, ён илдизлари кўп, тупроққа тўлиқ ботади. Илдизмева вазни 138-140 грамм. Ҳосилдорлиги гектарига 40-42 тонна, ўсув даври 54-60 кунни ташкил этади.\nСамарқанд маҳаллий нави – эртапишар. Барги қирқилган, қаттиқ, ранги тўқ яшил. Илдизмева шакли ясси-юмалоқ, пўстининг ранги малинасимон, пушти, юзаси кўндаланг қабариқли, этининг ранги оқ, тиғиз. Илдизмева вазни 120-130 грамм. Ҳосилдорлиги гектарига 30-34 тонна, ўсув даври 53-55 кунни ташкил этади.\nКейинги йилларда Сабзавот, полиз экинлари ва картошкачилик илмий-тадқиқот институти олимлари томонидан интродукция усули билан салатбоп шолғомнинг “Муяссар” нави яратилди ва давлат реестрига киритилди. Мазкур шолғомнинг асосий хусусиятлари шундаки, унинг нафақат илдизмеваси, балки барглари ҳам истеъмол қилинади. Илдизмевасини янгилигида редиска каби истеъмол қилиш мумкин, барги қайнатилган ва тузланган ҳолда дастурхонга тортилади. Таркибида витамин, қуруқ модда, қанд ва оқсил бўлади. Илдизмева шакли юмалоқ, эти серсув, ранги оқ, нозик, вазни 102 грамм, диаметри 6-7 см. Ҳосилдорлиги гектарига 35-40 тонна, ўсув даври – 91 кун.\nМевасининг озуқалик сифати яхшилиги, минерал элементлардан калий ва темирни кўп тутиши, эти аччиқ бўлмаслиги, С, РР, В1, В2 каби витаминлар мажмуасининг мавжудлиги, шунингдек, ўсимликларда кам учрайдиган янтар кислотасининг бўлиши ушбу сабзавотнинг истиқболли экин эканлигини кўрсатади.\nРеспубликамизда шолғом ҳозиргача такрорий экин сифатида ёзги-кузги муддатларда экиб келинган бўлса, мазкур шолғомни йил давомида етиштирса бўлади. Бироқ республикамиз иқлим шароитига мос навлари устида илмий-тадқиқотлар олиб борилмаган. Сабзавот, полиз экинлари ва картошкачилик илмий-тадқиқот институти олимлари салатбоп шолғомнинг янги “Гулшод” ҳамда баргли шолғомнинг “Дармон” навларини Давлат нав синаш комиссиясига топширишга тайёрлашмоқда.\nСабзавот, полиз экинлари ва картошкачилик илмий-тадқиқот институти кичик илмий ходими.


ИИВ бош бошқармаларидан бирининг бошлиғи хизмат хонасида ўлик ҳолда топилди\nЎзбекистон Ички ишлар вазирлиги Пост-патруль хизмати ва жамоат тартибини сақлаш бош бошқармаси бошлиғи Дилшод Акрамов ўз хизмат хонасида ўлдириб кетилди.\nМаҳаллий нашрларнинг бош прокуратура ва вазирликдаги манбаларга таяниб хабар беришича, номаълум шахс Акромовнинг иш хонасига кириб, пичоқ билан чавақлаган. Жиноятчи жиноят содир этган жойдан қочишга муваффақ бўлди.\nМилицияда Акрамовга ҳужум қилган одам марҳумнинг таниши бўлиши мумкинлиги тахмин қилинмоқда.\nМазкур ҳолат юзасидан Тошкент шаҳар прокуратураси томонидан ЖКнинг 97-моддаси 2-қисми “ж” банди (ўта шафқатсизлик билан қасддан одам ўлдириш) билан жиноят иши қўзғатилган.\nИчки ишлаб бош борқармасида Дилшод Акрамов иши билан айни пайтда Бош прокуратура шуғулланаётгани айтилмоқда. Журналистларга изоҳ учун ушбу идорага ёки Ички ишлар вазирлигига мурожаат қилишни таклиф этишди. Бироқ ҳозирча бирон бир ташкилотдан расмий баёнот берилмади.\nПодполковник Дилшод Акрамов июль ойида Патруль-пост хизмати ва жамоат тартибини сақлаш бош бошқармаси бошлиғи этиб тайинланган эди. Аввал у Тошкент Ички ишлар бошқармаси жиноятчиликнинг олдини олиш бошқармасига раҳбарлик қилган.


Бразилияча эҳтирослар: намойишчилар парламент биносига бостириб кириб, жанжал чиқардилар\n11:05 / 17.11.2016 3058\nБразилияда 60 нафарга яқин ҳукуматга қарши бўлган намойишчилар парламент биносига бостириб кириб, у ерда жанжал чиқардилар, деб хабар бермоқда Reuters ахборот агентлиги.\n60 намойишчидан иборат гуруҳ 16 ноябрда парламент қуйи палатасининг йиғилишлар залига кириб, у ерда қўриқчилар ва баъзи депутатлар билан жанжал чиқарганлар.\nМаҳаллий ОАВ маълум қилишича, қўриқчилар анча вақт намойишчиларни ташқарига олиб чиқишга уринишган. Намойишчилардан энг фаоллари саҳнага чиқиб, у ерда спикер ва бошқа парламент етакчилари жойларини эгаллаб олишган.\nНамойишчилар парламентни "ишғол қилишдан" аввал ташқарида норозилик акцияси ўтказганлар. Улар Бразилия президенти Мишел Темер ҳукумати ўтказмоқчи бўлаётган хусусийлаштиришга қарши шиорларни айтиб бақиришган.\nТартибсизликлар сабабли жабрланганлар ҳақида маълумот берилмаган.\nИлк бор аёл киши Ироқ Курдистони парламентига спикер этиб сайланди\nБразилиядаги авиаҳалокатда таниқли журналист ҳалок бўлди\nСайёҳлар учун энг хавфли давлатлар маълум қилинди


ИнтерФУТБОЛ :: Роналду билан «Ювентус»нинг соврин масаласида унчалик омади келмаяпти\nРоналду билан «Ювентус»нинг соврин масаласида унчалик омади келмаяпти\nТуриннинг «Ювентус» клуби португалиялик ҳужумчи Криштиану Роналдуни таркибига қўшиб олганидан буён у қадар кўп соврин ютмаяпти.\nЭслатиб ўтамиз, кеча «кекса синьора» учун Чемпионлар Лигасининг жорий мавсумини эрта якунлашга мажбур бўлди. Туринликлар турнирнинг 1/8 финалида франциянинг «Лион» клуби тўсиғидан ўтолмадилар. Италияликлар жавоб учрашувида 2:1 ҳисобида ғалабага эришган бўлсаларда, дастлабки баҳсдаги 0:1 ҳисоби французлар фойдасига ишлади.\nРоналду «Ювентус»га 2018 йилнинг ёзида «Реал»дан ўтганди. Шундан сўнг Турин жамоаси икки марта Италия чемпионига аталган скудеттони қўлга киритди.\nАммо «кекса синьора» Италия кубогида икки марта муваффақиятсизликка учради, шунча марта Чемпионлар Лигаси «плей-офф» баҳсларини эрта тарк этди (ўтган мавсум 1/4 финалда, жорий мавсум 1/8 финалда иштирокини тўхтатди).\nЖорий мавсум «бьянконери» шунингдек, Италия Суперкубогини ҳам бой берди (1:3, «Лацио»). Бир йил аввал, аниқроғи, 2019 йилнинг январида Саудия Арабистонида ташкил этилган баҳсда «Ювентус» «Милан»ни мағлубиятга учратган ҳолда (1:0) мазкур соврин эгасига айланганди.


Фаластин университетидаги Ал-Ваъй гуруҳи талабаларни янги ўқув йили - | Hizb-Uzbekiston.info\nHome›АР-РОЯ ГАЗЕТАСИ›Фаластин университетидаги Ал-Ваъй гуруҳи талабаларни янги ўқув йили\nФаластин университетидаги Ал-Ваъй гуруҳи талабаларни янги ўқув йили билан қутлаб, уларни Уммат манфаати йўлида фаолият олиб боришга тарғиб қилмоқда\nАл-Ваъй гуруҳи (Фаластин университетларидаги Ҳизб ут-Таҳрирнинг талабалар тузилмаси) янги ўқув йил билан талабаларни қутлаб, университет деворларига плакатлар илиш ва табрик баёнотлари тарқатиш тадбирини ўтказди. Табрик баёнотида барчаларига илм талаб қилишда муваффақият ва ютуқ ҳамда Ислом Уммати тараққиётига ўз ҳиссаларини қўшишлари учун илм-фан машъаласи бўлишларини тилади. Шунингдек, Умматнинг бутун тарихи мобайнида илм-фан, кашфиёт ва ихтироларда етакчи ўринни эгаллаб келганини, шунча зулм ва фитналарга қарамай, бугун ҳам ҳамон уламолар етишиб чиқаётганини эслатди.\nТабрик баёнотида талабаларга Умматнинг ўз ақидаси билан тирик Умматлиги, қайта тараққий топиш йўлида кечаю кундуз меҳнат қилаётгани таъкидланди. Яна уларга қуйидагилар баён қилинди: университетда таълим олиш умрнинг муҳим босқичи бўлиб, ёшлар умрнинг бундай навқирон даврида Умматнинг ташвиш ва муаммоларини тушуниши, ҳис этиши, жамиятни ўзгартиришга рағбат қилиши янада ортади. Зотан, ўзгартириш иши етакчилари айни ғанимат босқичда ғайрат кўрсатиб, уйғониш ва ўзгариш ясашга интиладилар.\nЯна табрик баёнотида таъкидланишича, Уммат душманлари мусулмонларнинг айни ёшлик даврининг не чоғлик аҳамиятли эканини билишади. Шунинг учун ҳам турли услублар билан уларнинг фарзандлари ва ёшларини нишонга олишмоқда. Бу услубларнинг асосийси мусулмон ёшларни ўз Исломларидан ва Умматларидан узоқлаштиришдир. Улар ёшлар ўртасида бузуқлик ёйиш ҳамда уларни Уммат манфаатига хизмат қилмайдиган арзимас майда ишлар билан машғул қилиб қўйиш учун барча имкониятларини сарфлашмоқда.\nАл-Ваъй гуруҳи баёнот сўнггида Уммат ёшларига қуйидагиларни очиқлади: Бугун мустамлакачи давлатларнинг Ислом ва мусулмонларга қарши кураш олови шиддат билан аланга олмоқда. Бутун Ислом Умматига, хусусан, Фаластин аҳлига қарши турли маккор режалар ишлаб чиқишяпти. Шунинг учун бугун айни тил бириктирувларни барбод этиш ва бу курашга қарши туриш учун барча энергия ва саъй-ҳаракатни сафарбар қилиш жуда зарурдир. Шу боис сиз талабалар ҳам рошид Халифалик давлатини барпо этиш орқали исломий ҳаётни қайта бошлаш йўлида фаолият қилаётганлар билан биргаликда фаолият қилишга шошилинг. Фақат ушбу давлатгина Исломни татбиқ этади ҳамда мусулмонларни куч-қудратли қилиб, золимлар томонидан олиб борилаётган урушларга қарши туради, Ақсо билан Фаластинни нажас босқинчилардан озод этади.\nРоя газетасининг 2018 йил 12 сентябр чоршанба кунги 199-сонидан\nTagsАл-Ваъй гуруҳиИслом УмматиталабаларУммат манфаатиФаластин университетиянги ўқув йили


Чоп этилди May 12, 2019 ЗАКОТ – МОЛИЯВИЙ ИБОДАТda fikr bildirishni o'chirish\nБандаларни яратиб, уларга барча неъматларни ато қилган фақат Аллоҳнинг Ўзи, демак, молу дунёни берган ҳам у Зотдир. Шундай экан, банда Аллоҳнинг мол-дунё билан боғлиқ имтиҳонидан ўтиши керак. Аллоҳ таолонинг амрини молдан устун қўйиб, закот берадими ёки мол-дунёсига қул бўлиб, уни, муҳаббатини Раббисидан устун қўядими?\nАллоҳ азза ва жалла ана шундай имтиҳони билан сирот кўпригидан ўтадиганни йиқиладигандан ажратиб олади.\nЗакот ҳижратнинг иккинчи йили Рамазон рўзасидан олдин фарз қилинган. Закотнинг қатъий фарзлиги Қуръон, суннат ва ижмо билан собитдир. Ким мўмин бўлатуриб, намоз ўқиб, закотнинг фарзлигига рози бўлмаса, диндан чиққан ҳисобланади. Пайғамбар (алайҳиссалом) вафотларидан кейин закот беришдан бош тортган қабилалар билан биринчи бўлиб халифа Абу Бакр Сиддиқ (розияллоҳу анҳу) бошлиқ барча саҳобалар қаттиқ курашган.\n“Закот”нинг луғавий маъноси ўсмоқ, кўпаймоқ, покламоқ, деган маъноларни англатса, шаръий маъноси: махсус важҳда, кўринишда, белгиланган мол-мулкдан маълум миқдорини чиқариб, кимгадир бериладиган нарсанинг исми закот дейилади. Бугунги куннинг истилоҳи билан айтадиган бўлсак, закот – жамият аъзоларига, яъни мўминларга юклатилган молиявий мажбуриятдир.\nҚуръони каримда “закот” сўзи ўттиз мартадан ортиқ зикр қилинган бўлса, шулардан йигирма еттитасида намоз бирга келган. Шунингдек, Пайғамбаримиз Муҳаммад (соллаллоҳу алайҳи ва саллам) суннатларида ҳам закотга катта эътибор берилган.\n﴿ﮛ ﮜ ﮝ ﮞ ﮟ ﮠ ﮡﮢ﴾\n﴿j i h ﮛ ﮜ ﮝ ﮞ ﮟ ﮠ ﮡ ﮢ ﮣ ﮤﮥ ﮦ ﮧ ﮨ ﮩ ﴾\nҚуръони каримнинг бир неча оятларида закот намоздан кейинги ўринда келтирилган. Бу закотнинг шартлиги намоз мажбуриятидан кам эмаслигига далилдир. Демак, намоз қанчалик фарз бўлса, закот ҳам шунчалик фарз.\n﴿m l k j ﮞ ﮟ ﮠ ﮡ ﮢﮣ ﮤ ﮥ ﮦ ﮧﮨ ﮩ ﮪ ﮫﮬ﴾\nЗакот берувчининг ўзига тааллуқли ҳикматлари эса: энг аввал Аллоҳ таоло ҳузурида саховатли, итоатли мўмин банда деб мақталади, хулқи сахийлик фазилати билан зийнатланади. Нафс бахиллигидан тозаланади. Гуноҳларига каффорат бўлади. Камбағаллар ичида ҳурмати ошади. Қиёмат кунида эса, бошига соябон бўлиб, юқори даражаларга эришади.\nЗакотнинг рукни ихлос, яъни молнинг закотини бераётган мўминнинг қалбида, бу молиявий ибодати фақат Аллоҳ розилиги учун, деган ўй-фикр бўлиши керак. Закотдаги ихлос шундай бўлади, бу ихлосни Аллоҳ таолодан бошқа ҳеч ким билмайди. Ихлос Аллоҳ таоло билан банданинг ўртасидаги сирдир. Мўмин киши қиладиган барча ибодатларининг илдизи ана шу сирдан суғорилган бўлиши лозим.\nАйниқса, закот ибодатида, у молиявий-моддий ашёлар билан бажариладиган ибодат бўлгани учун шайтон осонгина қалб сирини, яъни ихлосни ўмариб, ўрнига шахсий манфаатлардан иборат ўй-фикрларни жойлаб қўйиши мумкин. Натижада эса, миқдори қанча кўп закот берилган бўлса-да, закот берувчига унинг заррача савоби ҳам, закот ҳикматлари ҳам бўлмаслиги мумкин. Шунинг учун закот берувчи бой кишилар бунга йўл қўймасликлари керак, бунга эътибор беришлари шарт.\nАбдуллоҳ ибн Аббос (розияллоҳу анҳу) ривоят қилади: «Пайғамбар (алайҳиссалом) Муоз ибн Жабал (розияллоҳу анҳу)ни (9-ҳижрий йил охирида) Яманга (амир қилиб) юбораётганларида: “Сен (эй Муоз!) аҳли китоблар жамоасига боряпсан. (Борганингдан сўнг) уларни “Ла илаҳа иллаллоҳу Муҳаммадур расулуллоҳ”ни тасдиқ этишга чақир. Улар сенга итоат этиб, буни тасдиқ этишгач, Аллоҳ уларнинг зиммасига ҳар кеча-кундуз беш вақт намозни фарз қилганини уларга билдир, бас, улар бунга (ҳам) итоат этишса, Аллоҳ уларнинг зиммасига бой кишилардан олиниб, муҳтожларга тарқатиладиган садақа (закот)ни фарз қилганини билдир. Агар улар итоат этишса, бас, сен уларнинг қимматбаҳо молларини олма, (сен, эй Муоз, уларнинг ичида қози бўлиб юрар экансан) бировга зулм қилиб унинг қарғишига қолишдан сақлан, чунки мазлумнинг дуоси билан Аллоҳнинг ўртасида ҳеч қандай тўсиқ йўқ”, дедилар» (Муттафақун алайҳ).\nМуоз ибн Жабал (розияллоҳу анҳу) Пайғамбар (алайҳиссалом) ҳурматларига, севгиларига сазовор бўла олган мадиналик машҳур саҳоба. Пайғамбар (алайҳиссалом) у кишини Яман аҳлига ўзларидан элчи, яъни Ислом арконларини ўргатадиган муаллим, ўрталарида ҳукм чиқарадиган қози этиб юбордилар. Улуғ Пайғамбар (алайҳиссалом) олийгоҳида таълим олиб, олим бўлиб етишган Муоз Яманга жўнашидан олдин яна бир бор Пайғамбар (соллаллоҳу алайҳи ва саллам) ҳикматларидан баҳраманд бўлди. Бунда Муоз (розияллоҳу анҳу) яманликларга Аллоҳнинг фарзларини бирданига юкламасдан, таълим самарасини оширадиган усулда, навбатма-навбат, секин-аста, шошилмасдан даъват қилиши баён қилинган эди. Илм-фан ривожланган бугунги кунда таълим тизимида кенг қўлланиладиган ушбу самарали анъанани ўн тўрт аср олдин инсониятга ҳар соҳада намуна бўла олган зот Муҳаммад (алайҳиссалом) қўллаган эдилар.\nУшбу оятда Аллоҳ таоло мўминлар нажот топишини очиқ-ойдин ваъда бермоқда. Ҳали нажотга эришмаган мўминларнинг ўтган замон феълида “ҳақиқатан нажот топдилар”, дейилиши уларнинг қуйидагиларга амал қилсалар, охиратда нажот топишлари аниқлигини билдиради.\n«Улар намозларида ўзларини камтар тутувчилардир» (Муъминун, 2). Намозни хушу билан ўқимайдиган, қалбида, ҳаракату саканотида Аллоҳдан ҳайиқиш ва сокинлик ёғилиб турмайдиган одам намоздаги ҳолатини ўйлаб кўрсин ва тезда ўзини ўнглаб олсин.\nДемак, Пайғамбар (алайҳиссалом)дек зотнинг ишқлари тушган Фирдавс жаннатига эга бўлиб, унда абадул-абад қоладиган мўминлар бошқа солиҳ амаллар қатори, қодир бўлишса, молларининг закотини ҳам ўз ҳақдорларига берган бўлишлари лозим. Албатта, Ислом рукнларининг ҳар бири, жумладан, закот ҳам, уни ихлос ила адо этувчи бандани Раббисига яқин қилади.\nЯна Абу Ҳурайра (розияллоҳу анҳу) ривоят қилади: «Пайғамбар (алайҳиссалом) айтдилар: “Аллоҳ бир бандага мол-дунё берса, у банда молининг закотини бермаса, қиёмат куни шу моли заҳри ўткирлигидан боши ялтираб кетган, кўзининг устида иккита қора нуқтаси бор қўрқинчли илонга айлантирилади. Илон унга ўралиб уни бўға бошлайди. Кейин оғзининг икки чеккасидан тишлаб: “Мен сенинг мол-давлатингман, мен сенинг закотини бермаганинг олтин ва кумушларингман”, дейди. Расулуллоҳ (алайҳиссалом) ҳадисларини тугатишлари ҳамон ушбу оятни ўқидилар:\nДинимиз таълимоти бўйича инсоннинг қўлидаги мол-дунё унга Аллоҳ таоло ўз фазлидан берган омонатдир. Ўзининг меҳнати, донолиги билан эришган бўлса ҳам бу меники, пешона терим, ҳеч ким хўжайин эмас, деб ўйламасин. Ўзи ҳам, молу дунёси ҳам Аллоҳ таолоники, Аллоҳ хўжайин, шунинг учун молини Аллоҳ таоло розилиги йўлида сарфлаши, энг аввал закотини бериши, Рамазонда фитр садақа ва бошқа ихтиёрий инфоқ-эҳсонлар қилиб туриши керак. Ана шунда нафс бахиллигидан сақланиб қолади. Ким: “Домлалар айтаверади, ота-боболаримиз: “Ема-ичма, бўл бахил, бой бўлмасанг, мен кафил! Бировга бериш тугул емай-ичмай йиғавер, бой бўласан, деб бежизга айтишмаган” деган “доно” фикрга ёпишиб олган бўлса ва сарф қилишдан қочиб тўпласа, у бахиллик қилган бўлади. Бу бахиллик ўз эгасини дўзахга олиб боради. Бахиллик ўзига яхши бўлиб кўринади. Сиртдан қараганда, бахиллик молни муҳофаза қилади.\nТарқалиб, йўқ бўлиб кетишдан асрайди, лекин бу мол беш кунлик дунёда тўпланади, ўлиб кетгач, шундоқ қолади, қолганда ҳам бахиллик билан тўплагани учун ўзига бало-офат бўлиб қолади. Аллоҳ таоло уни бахиллик билан тўплаб қўйган мол-мулкининг ўзи билан жазоламайди, жазо кўриниши юқоридаги ҳадисда айтилди. Ким бу фоний ва бевафо дунёда бир нарсани қаттиқ яхши кўриб уни Аллоҳ ва Расулидан, унинг итоатидан юқори қўйса, яъни ўшани деб, Аллоҳ таолога бўйсунишдан қолса, қиёмат куни Аллоҳ таоло уни худди шу севган нарсаси билан жазолайди.\nЗакот олтин, кумушдан, савдо учун боқилаётган мол-ҳоллардан, ишлаб чиқарилаётган барча турдаги маҳсулотдан, нақд пуллардан, дўкондаги сотиладиган атир-упа, кийим-кечак ва бошқа шуларга ўхшаш нарсалардан ўзи ёки қиймати берилади. Кундалик аслий ҳожатига кирадиган нарсалар қўшилмайди. Кундалик аслий ҳожатига яшаши учун ҳожатини чиқариб турган нарсалар: уй-жой, машина, соғин сигир, уй ичини безаш учун қўйилган матоҳлар, бисотда ўғил-қизга аталган совға-сарполар, ейиш учун сақлаб қўйилган озиқ-овқат маҳсулотлари киради. Булардан закот берилмайди.\nБиринчидан, моли нисобга етган бўлиши керак. Нисоб: мол-мулкнинг Ўзбекистон мусулмонлари идораси фатво ҳайъати томонидан ҳар йили Рамазонда тайин қилинадиган маълум миқдорга етиши. Фатво ҳайъатидагилар закот нисобини шариатга мувофиқ ҳанафий мазҳаби асосида белгилаб, эълон қилади.\nУчинчидан, ана шу нисобга етган, бир йил тўлган мол (ёки пули) эгасининг қўлида, ихтиёрида, тасарруфида турган бўлиши лозим. Йўқотилган, бировдан ололмаётган молидан ҳам закот берилмайди.\nТўртинчидан, закот бериладиган молда эгасининг тижорат нияти бўлиши керак, яъни сотишни, ундан моддий фойдани кўзлаган киши шу нарсасидан ҳам закот беради. Агар сотиш нияти бўлмаса, қиймати ҳарчанд баланд бўлса-да, унга закот берилмайди. Масалан, бирор маҳсулот ишлаб чиқарадиган цех – корхона ва ундаги қимматбаҳо ускуналарга закот берилмайди.\nОяти каримадаги кечаю кундуз сўзидан мурод, ҳар қандай вақтда, имкон бўлган пайтда қилиш кўзда тутилган, пинҳона ва ошкора сўзидан мурод, хайру эҳсон, баъзан яширин тарзда ва баъзан (иложсиз) ошкора тарзда қилинадигани бор. Никоҳ, ақиқа ва бошқа шунга ўхшаш тўй зиёфатлари кўпчилик иштирокида, эълон қилиб ўтказилади. Шунингдек, Ислом арконларидан бўлмиш закотни ҳам бошқаларга ибрат мақсадида ошкора берган афзал дейилган. Ихтиёрий хайр-садақалар эса яширин, махфий қилингани афзал, шу даражада-ки, ўнг қўл берганни чап қўл билмасин.\n«Эй имон келтирганлар! Молини одамлар кўрсин деб берадиган, Аллоҳга ва охират кунига ишонмайдиган кимсага ўхшаб, (берган) садақаларингизни миннат ва озор билан йўққа чиқарманг! У (риёкор) устини тупроқ қоплаган силлиқ қояга ўхшайди; устига жала ёққанда, (тупроқ ювилиб) сип–силлиқ тошнинг ўзини қолдиради. Улар топган (ва сарфлаган) бойликларидан ҳеч нарсага эга бўла олмайдилар. Аллоҳ кофирлар қавмини ҳидоят сари йўлламагай!» (Бақара, 264)\nАллоҳга ва охиратга ишонган мўминларнинг ичларидан ана шулардек қилган яхшиликлари, берган закоту инфоқ-эҳсонлари эвазига ҳеч қандай дунёвий мукофот олиш насиб этмайдиганлари ҳам бўлади. Чунки улар ўша эзгу амаллари ортидан, масалан, закотларини берганларидан кейин миннат, таъна қилган бўлади. Ана шундай ҳолатлар бўлмаслиги учун Аллоҳ таоло бизларни огоҳ қилди. Миннат қилмасликка ва озор бермасликка буюрди. Мўминдан содир бўладиган закот ва шунга ўхшаш барча солиҳ амаллари Аллоҳ розилиги учун бўлишига, агар шундай бўлса, унга бериладиган ажр-савоби қуйидагича бўлишини баён қилади:\n«Аллоҳ йўлида молларини эҳсон қилувчилар (савобининг) мисоли гўё бир донга ўхшайди, у ҳар бир бошоғида юзтадан дони бўлган еттита бошоқни ундириб чиқаради. Аллоҳ хоҳлаган кишиларга (савобини) янада кўпайтириб беради. Аллоҳ (карами) кенг ва билимдон Зотдир» (Бақара, 261).\nАллоҳ йўлида молларни инфоқ-эҳсон қилишнинг фойдаси ушбу оятда ажойиб услубда васф қилинмоқда. Сиртдан қараганда хайр-эҳсон қилган, закот берган кишининг молу дунёси камайганга ўхшайди. Аслида эса, худди ерга экилиб, ўзини фидо қилган бир дона донга ўхшайди. Ўша бир дона дон кейинчалик униб чиқиб кўпайганидек, Аллоҳ йўлида сарфланган мол ҳам бир неча баробар кўпайиб кетади. Аллоҳнинг ўзи уни кўпайтириб беради. Донни мисол келтиришдан мақсад, Аллоҳ таолонинг йўлида сарф қилинган биргина нарса етти юзтага кўпайишига урғу беришдир.\nОртидан озор келадиган садақанинг ҳеч кимга кераги йўқ.Ундан кўра бир оғиз ширин сўз ва кечиримли бўлиш яхшироқдир. Чунки бир оғиз бўлса ҳам ширин сўз қалбга таскин беради, кишини руҳан кўтаради. Кечириш эса, ҳасад ва ёмонликни ювиб ташлаб, ўрнига муҳаббат ва дўстликни солади. Бас шундай экан, албатта, бу ишлар кетидан озор келадиган садақадан яхшироқ.\n“Аллоҳ беҳожат ва ҳалим Зотдир”, яъни У бой – бировнинг садақасига муҳтож эмас. У Ҳалимдир – бандалари ношукрлик қилсалар ҳам, уларнинг гуноҳини ўтиб, ризқларини бераверадиган Зотдир.\nҲасан (розияллоҳу анҳу) ривоят қилади: «Пайғамбар (алайҳиссалом): “Молларингизни закот билан ҳимоя қилинг, беморларингизни садақа билан даволанг. Балолар тўлқинига хокисорлик ила дуо ва илтижолар билан пешвоз чиқинг”, дедилар» (Абу Довуд).\nБанда ўз қалбидаги сурат ва ҳулул ғуборини ювиб тозалаши керак


Янги қурилаётган бино-иншоотлар ва турар-жой мажмуаларида велотураргоҳлар барпо этишни мажбурий этиб белгилаш таклиф қилинмоқда\n“Менинг фикрим” жамоавий мурожаатлар порталида янги қурилаётган бино-иншоотлар ва турар-жой мажмуаларида велотураргоҳлар барпо этишни мажбурий этиб белгилаш ҳақида петиция жойлаштирилди.\nҚайд этилишича, ҳозирги кунда автомобиль йўлларида ҳаракат кўпайиши оқибатида шахсий транспорт воситасида қисқа масофага бориб келиш ўзини оқламайди, бу янада тирбандликларга сабаб бўлмоқда. Ушбу ҳолат бошқа арзонроқ ва камчиқим транспорт воситаларига (яъни велосипед, самокат ва ҳ.к) эҳтиёжни тобора оширмоқда.\n“Аммо, кўп қаватли уй-жойларда бугун велосипедни сақлашнинг имкони йўқ. Таклифим шуки, эски ва янги қурилаётган барча кўп қаватли уйларда ёпиқ (том ва панжара) велотураргоҳлар қуришни мажбурий қилиш керак”, - деб ёзади мурожаат муаллифи.\nБилдирилишича, велотураргоҳлар автотураргоҳлар каби кўп жой ва қурилиш материалларини талаб этмайди. Уларнинг усти профнастил ва атрофи панжара билан ўралиб, шаҳар бўйлаб ташкил этилаётган видеокузатув тармоғига улаш кифоя этади.\n“Юқоридагиларни инобатга олган ҳолда, янги қурилаётган бино-иншоотлар ва турар-жой мажмуаларида велотураргоҳлар қуришни мажбурий этиб белгилашни таклиф қиламиз”, - дейилади петицияда.\nЎзбекистонда янги телеканал ташкил этиш таклиф қилинди\nДЙҲХХ хизматларидан электрон тарзда фойдаланиш имкониятини яратиш таклиф этилди\nОлинмай қолинган пенсия маблағини тиклаш муддатини узайтириш таклиф қилинди


Самарқандда трамвай билан катта муаммо чиқди (Видео+фото)\n10:45 / 28.05.2017\nFacebook ижтимоий тармоғида Самарқанд шаҳрининг Саттепо массивидаги кўчаларидан бирида икки трамвай содир этган авария тасвирланган фотосуратлар пайдо бўлди.\nСуратлардан кўриниб турибдики, катта тезликда кетаётган трамвай симёғоч симларини узиб юборган. Оқибатда симёғоч қулаб, йўл четида турган автомобилларга жиддий шикаст етказади.\nУшбу постга қолдирилган изоҳлар турлича. Фойдаланувчиларнинг маълум бир қисми бунга трамвай ҳайдовчисининг бепарволиги ҳамда масъулиятсизлигини сабаб этиб кўрсатишган. Ана шундай фойдаланувчилардан бири шундай ёзади: “Трамвай ҳайдовчилари бу соҳадан умуман хабари йўқ одамлар. Қўлларида телефон, истаган тезликларида ҳаракатланишади”. Гуруҳнинг айрим фойдаланувчилари эса қурилиш ишларини сифатсиз бажарган муҳандисларни ўз ишларини қўл учида бажаришганини айтиб ўтишган. “Қачонгача ишларни сифатсиз бажарамиз? Қачонгача лаганбардорлик қиламиз?”, деб ёзади улардан бири.\nМаълумотларга кўра, воқеа оқибатида ҳеч ким жабрланмаган. Фақат моддий талофат етказилган. Фалокат айнан қай ҳолатда ва айнан нима сабабдан содир этилганига батафсил ойдинлик киритилмаган.\nЭслатиб ўтамиз: аввалига жуда кўп муаммоларни келтириб чиқарган ушбу лойиҳа кейинчалик муваффақиятли якунланган ва Самарқандда трамвайнинг илк ҳаракати жорий йилнинг 15 апрелидан бошланган эди. Президент Шавкат Мирзиёев эса айнан шу куни трамвайга тушиб, Самарқанд кўчаларини айланган эди.


Ëзувчи Леонид Соловьёвнинг “Осойишталикни бузувчи” китоби қаҳрамони Насриддин Бухоро амири ва унинг муллаларини танқид қилади.\nБунга жавобан амир Насриддинни қатлга буюради.\nЯъни ҳажв қилган одам осойишталикни бузгани учун қатл этилиши керак.\nБу китоб асосида таниқли киночи Яков Протазанов 1942 йилда “Насриддин Бухорода” фильмини ҳам суратга олган.\nФильмда Бухоро амири ва унинг уламолари сатира ва танқидга чидамсиз бўлгани тасвирланади.\nСатира нима ўзи?\n“Сатира” сўзи француз тилидан олинган бўлиб, шов-шувли ҳолатларнинг турли воситалар – сарказм, истеҳзо, гипербола, гротеск, аллегория, пародия ва бошқалар ёрдамида поэтик санъат даражасида кескин ҳажв қилинишини англатади.\nБашаранг қийшиқ бўлса, кўзгудан ўпкалама\nËзувчи Жонатан Свифт назарида сатира ўзига хос кўзгудир. Бу кўзгуга ҳар бир одам қараб, ўзидан бошқаларнинг аксини кўради.\nИкки минг йил илгари ҳам сатира бўлган. Ҳатто совет даврида ҳам сатира бўлган. Аркадий Райкин сатираси қиличдан ўткир эди.\nСовет Ўзбекистонида эса «Муштум» журнали ва «Наштар» киножурналини ëши катталар эслайди. Радиода «Табассум» радиожурнали ва «Қармоқ» каби эшиттиришлар бор эди.\nБир вақтлар Абдулла Қодирий Жулқунбой тахаллуси билан сатира ëзганди.\nАммо бугун Ўзбекистонда сатира ëзадиган одам йўқ. Аскиячи бор, масхарабоз, қизиқчи бор, бахмалдан иштон кийиб дорбозга шогирд бўлган ҳўққачилар бор.\nАммо сатира йўқ. Отангдан яхшироқ ақл ўргатадиган ақллилар панд-насиҳатлари бисëр. Аммо воқеликка кўзгу тутадиган Жулқунбой йўқ.\nДунëда Ғарб, Америка, Эрон ва ҳатто араб сатираси ривожланмоқда. Аммо ўзбек сатираси йўқ.\nҲолбуки, ҳаëтимиз томошабоп\nПрезидент ва унинг сонсиз қариндошлари кечираётган “кўрмаганнинг кўргани қурсин” қабилидаги ҳаëт тарзи Чарли Чаплин кинолари каби кулгили.\nПрезидентнинг битта қизи лабини шишириб, олам элига ақл ўргатаëтган пайтда ундан олдинги президентнинг қизи қамоқда роба кийиб, баланда ичмоқда.\nКечагина Мўйноқда қуриган денгиз тубига райҳону жамбил эккан бош прокурор Отабек Муродов 50 минг доллар пора олгани учун 5 йилга қамалди.\nДХХга раис бўлиши билан “Эрк” лидери Муҳаммад Солиҳни халқ душмани деб атаган Ихтиëр Абдуллаевнинг ўзи эса миллат душмани ўлароқ кейинги 19 йилни қамоқда ўтказадиган бўлди.\nСатира бўлса, шунчалик бўлар. Сатира – бу кулиб туриб йиғлатиш ва йиғлаб туриб кулдиришдир.\nКулги билан кулгининг фарқи бор. Театрда артистнинг иштони тушиб кетса ҳам залдагилар кулади.\nБаъзан қизиқчилар кал, кўр, дудуқ, соқов ва жиннилар ҳақида ҳикоя айтиб, халқни кулдиришади. Бу тўғри эмас. Одамнинг жисмоний нуқсони ëки жинсий ориентацияси устидан кулиш инсофли иш эмас. Навоий айтганидек:\nАслида ҳаëтда нима бўлганини ўзимни алдамай ëзсам, аччиққина сатира бўларди.\nГдлян “ўзбеклар ўғри” деганида, “дооод, ундай эмас, биз тўғримиз”, дедик. СССР кетди. Ўрислар йўқ. Яна пахтани қўшиб ëзишди. Ўзбек музейчилари Усмон мусҳабини 70 йил гард етказмай сақлаб беришди. Диндорлар бизники деб бақиришди. КГБда ишлайдиган битта саллали муфти музейдан кўтариб олиб кетди нодир қўлëзмани. Бир ой ўтмай 9 варағини диний идорадаги мулла сотворди.\nДавлат санъат музейини 70 йил ўрис ва яҳудийлар қоровуллади. Майли, ўзбекдан ҳам раҳбар чиқсин, деб эски шаҳарда калиш судраб юрган амакини бош муҳофиз қилиб қўйишди.\nЎзбекистон давлат санъат музейи бош муҳофизи Мирфайз Усмонов биринчи иш кунидан бошлаб музейдаги асарларни ташмалаб сотди. Уни 9 йилу 3 ойга қамашди.\nФарғона музейидаги миллион долларлик асарни ҳозир қамоқда нола чекаëтган Гулнорахон Россия сиëсатчиларига уствош тикадиган Юдакин деган кутурьега совға қиворди. Ҳадяни олишни суннат деб билган кутурье ўзбек халқининг мулки бўлган асарни Лондондаги олибсотарларга тепворди.\n«Микрокредитбанк»ка Эшматовни раис қилиб қўйишди. 3 ойда 80 миллион долларни ўғирлади.\nЛенинграддаги очарчилик пайтида оналар ўз боласи ўлигини еган экан. У пайтда очарчилик эди. Тушунса бўлади.\nМана, 30 йилдан бери минглаб ўзбек она боласини сотиб еб ëтибди. Кеча биттаси 8 яшар боласини сотмоқчи бўлди.\nЯна битта эълон кўрдим интернетдаги «В контакте» деган тармоқда. «Пошлость Ташкента – қўшув 18» деган ўзбек гуруҳида бир ўзбек амаки хотинининг иштонсиз расмини қўйиб, пулини тўлаб бемалол жинсий алоқа қилаверинглар, личкага ëзсангиз, нархини гаплашамиз, деб ўтирибди.\nТошкент ҳокимининг “любая бизнес хорошо” деган гапига исбот бу.\nДарвоқе, шу кунларда Тошкент ҳокими Ортиқхўжаев турк бизнесменидан пора олгани учун қўлга тушиб, муаммони пора бериб ечибди, деган гап-сўз тарқалди.\nСатира бўлса, шунчалик бўлар.\nДавом этаверайми… Битта меҳрибону мушфиқ ўзбек хотин ўз эрини сўйиб, ҳожатхонага чўктирди… Яна айтайми? Пайғамбар ëшига кирган ўзбек Питерда бир аëлни Нева дарëсига итариб юборди. Кейин у аëлни қутқараман деб ўзи Невага чўкиб балиқларга ем бўлди. Қачон дейсизми? Ўтган жумада.\nБу воқеалар ҳеч бўрттирилмаган ҳаëт ҳикоялари. Энг уста сатирик ҳам бундан ўтказиб ëза олмайди.\nСизлар ўқиб чарчамасангиз, мен ëзиб чарчамайман.\nБиз ўзбеклар сатира ёза олмасак-да, мақол тўқишни боплаймиз.\nҚарзга ботган Ўзбекистонда кейинги 3 йилда 11 та янги вазирлик тузилди. Жами 32 та бўлди. Энг бой давлат Швейцарияда бор-йўғи 7 та вазир бор. Шунинг учун ҳам бой-да, дерсиз.\nМихаил Саакашивили Грузиядаги ислоҳотни вазирлик ва қўмиталарни радикал камайтиришдан бошлаган эди. Мишанинг онаси ҳам давлат бюджетидан боқиладиган идора гумаштаси бўлган.\nЎша идора тугатилганида онаси ишсиз қолган. Михаил Саакашивили Ғарб мактабини кўрган ислоҳотчи. Мирзиëев бўлса Каримов даврида ойболта бош вазир бўлган собиқ коммунист каллаварам.\nДавлат хавфсизлиги, бюджет ва, умуман, миллий истиқрор нималигидан хабарсиз оддий бир дастëр. Хуллас, оқ чойнакка оқ қопқоқ, кўк чойнакка кўк қопқоқ. Қанақа эшак бўлса, шунга яраша бўйнига ип боғланади. Баттар бўлишини кутиш керак эмас. Сиз шунга лойиқсиз. Биз бунга лойиқмиз. Мен бунга лойиқман.\nАйтаëтганларим бугунинг гаплари. Кечаги гаплар эса эртакка айланади. Аслида бугун кечанинг давоми. Бугунги иморат кечаги фундамент устига қурилган.\nТуз оға, сатира керак эмас, битта эртак айтиб беринг, иккита бўлса яна яхши, деб сўрашади. Эртак эмас, ҳикоя айта қолай.\nБу ҳикоя 10 йилча олдин, Каримов тириклигида ëзилган¸ аммо ўқиб кўрсам ҳали ҳам долзарблигини йўқотмабди. Ўзи ҳозир ҳеч нарса ëзмай, олдин ëзганларимни перепост қилиб ўтирсам ҳам бўлаверади.\nАқллилар мамлакати туркумидан\nБундан ўн беш йилча олдин Германиядан Маня исмли талаба қиз Хоразмда меҳмон бўлди.\nМавжуд қоидага кўра¸ Маняни Урганч тумани ИИБда қайддан ўтказиш лозим эди. Ўша пайтда бундай меҳмон тансиқ бўлгани боис, мелисанинг каттаси Маняни ўз кабинетида меҳмон қилди.\n– Германия буюк давлат, у ерда интизом бор, деб гап бошлади мелисанинг ëшуллиси.\nШу пайт эшикдан ëрдамчи бош суқиб, “тайëр паспортларга қўл қўйиб беринг, эгалари бир ҳафтадан бери кутиб ўтирибди”, дея бир даста паспортни узатди.\n– Кўрмаяпсанми, меҳмон бор олдимда. Бор, чиқ кет, рамазондан кейин келишсин, деган мелиса ëшуллиси ўз монологида давом этди:\n– Бизда интизом йўқ¸ ҳамма кечикади. Масалан, бир паспорт олишнинг ўзига бир ой вақт кетади. Германияда бир соатда паспорт оласиз. Мана қаранг, бизда ОВИР деган дардисар очилди. Бундай нарса Германияда йўқ. Паспорт бўлса бас, хоҳлаган мамлакат визасини олиб кетаверасиз. Германия паспорти билан 175 мамлакатга визасиз саëҳат қиласиз. Бизнинг паспорт билан Оëқдўрмонга ҳам бора олмайсиз. Прописканг қани, пахта пайтида фалонимни еб юрибсанми, деб бизнинг болалар мазгингни фалон қилади, деди ўзбек тилининг бенорматив калималарини самарали қўллаган ëшулли.\n– Яхшиям Германия бор. Паспортни уларга заказ қилдик. Фақат ОВИР босадиган алоҳида варақ қилишга рози бўлишмади. Халқаро нормада йўқ экан. Шунинг учун биз визалар деган жойга ўз фуқаромизга ОВИР босиб бериб кулгига қоляпмиз,- деди мелисанинг каттаси.\n– Кулгига қолганимиз бир ëнга, ойлигимиз озлиги иккинчи ëнга. Тўғри, авторитетмиз. Ошхоналарда овқат есак, ҳурмат қилиб пулини олмайди. Одамларга раҳмат поддержка учун. Лекин мана шу кабинетнинг ремонтига ҳам ҳукумат пул бермади. Ўзим ëнимдан пул сарфлаб ремонт қилдим. Эгнимдаги мелиса кийимимни ҳам пулга сотиб олганман. Оддий милиса болалар милиса завхозидан олатаëқни ҳам пул бериб олади. Радарни айтмай қўя қолай. Унижение.\nМасалан, яқинда улли ëшулли (Каримовни назарда тутади) келади деб бизларни аэропорт йўлида бир метрдан ташлаб чиқишди. Пистолетларимизни ҳам олиб қўйди. Бўш кобуре билан турдик.\nЙўлда турсак ҳам майли¸ бизни отизга (далага) тушириб қўйишди. СНБнинг айтишича, бизнинг кўринишимиз обший видни портит қилар экан. Биздан ҳазар қилсанг, бизга ишонмасанг, нега бизни мелиса қилиб қўйибсан, деб ҳеч ким савол бермайди. Германияда ундай эмас, менга ўхшаган лавозимдаги полиция офицери беш минг доллар ойлик олади. Ишдан кетса, пенсия тайин. Ундан ташқари, қанча имтиëз бор.\nГерманиядаги полицияга пора берсангиз олмайди. Чунки зор эмас у. Биз-чи, гадоймиз, гадой!\nËзнинг куни бўлгани боис хона исиб кетган эди. Ëшулли бориб деразани очди. Ҳовлида гилосранг, қуëн кўз фарали Мерседесни ҳайдовчи шланка билан ювар эди.\n– Немислар машина ясашни боплашади. Мен Тико, Нексияларни тан олмайман. Шу машинани ëқтириб Германиянинг Штутгарт шаҳридан подзаказ олдирдим. Автомат коробка. Салон кожа. Расход оз. Немислар зўр-да. Биз эса одам бўлмаймиз, деди зарда билан ëшулли.\nШу пайт телефон жиринглади. Ëшуллининг ëшуллиси телефон қилди шекилли, милиса дойи жуда мутавозе гаплашди. Кейин менга қараб икки қўлини қанот каби ëйиб, ҳасратига якун ясади:\n– Энди немис сестрага чой ичирмоқчи эдим. Худди мафиянинг ресторанида, афсус, мени чақиришди. Буғдой ўримини контрол қилишга Боғотга борар эканман. Майли, чойни менсиз ичаверинглар.\nГерманиянинг Ҳумболд университетида туркий тилларни ўрганаëтган талаба қиз Маня ўзбек миршабига ўзбек тилида икки оғиз ташаккур билдирди:\n– Сизга раҳмат, ҳерр полицай президент. Аммо мен сиз айтган гапларнинг бир қисмини тушунмадим,- деди ҳижжалаб Маня.\n-Тушунмайсан, чунки немиссан. Ўзбек бўлиб мен ҳам тушунмайман. Масалан, нега агроном эмас, мен контрол қилишим керак буғдойни? Немис полицияси буғдойни контрол қилмайди-ку?\nНемиспарвар ақлли ўзбек миршаби немис машинасига ўтириб, буғдой ўримини контрол қилишга жўнаб кетди.\nБу ҳикоя ëзилганидан бери йиллар ўтди. Аммо нимадир ўзгардими? Бу ëзганларим сатира бўлса, уни нега ўзбек матбуоти эълон қилмайди? Боз устига, “Элтуз” сайти Ўзбекистонда тўсиб қўйилган.\nФайласуф Станислав Ежи Лец айтганидек, “Сатира ҳеч қачон конкурсда ютиб чиқмайди. Чунки у масхара қилган мулозимлар ҳакамлар ҳайъатида савлат тўкиб ўтиришади”.\nАммо дунë ўзбек мулозимлари белгилаган тартибда ишламайди. Биз аччиқ гапларни Америка Силикон водийси маҳсули бўлган тармоқда айтамиз. Буюк америкалик иш одами Илон Маск кўкка учирган сунъий йўлдошлар тарқатадиган текин вай-фай, маҳаллий мулозимлар яратган рамкаларни синдириб, бизнинг аччиқ сўзимизни керакли қулоқларга етказади. Биз чизган манзарани эса очиқ кўзлар кўради.\ndata-title="РТдан ваъз: Ўзбекистонда сатира ўлдими?" data-description="
Ëзувчи Леонид Соловьёвнинг "Осойишталикни бузувчи" китоби қаҳрамони Насриддин Бухоро амири ва унинг муллаларини танқид қилади.


Bosh sahifa » » ЎРИК ҚОҚИ ЯЪНИ ТУРШАК БИЗ УЧУН ЖУДАЯМ ШИФОБАХШ НЕЪМАТ\nЎРИК ҚОҚИ ЯЪНИ ТУРШАК БИЗ УЧУН ЖУДАЯМ ШИФОБАХШ НЕЪМАТ\nХалқимиз ўрикни фақат мева сифатида истеъмол қилишади ва шарбатини ичишади. Ўрикдан шифобахш таом тайёрлаш мумкинлигини билишмаса керак.\nЎрик жуда кўп фойдали витаминларга бой неъмат саналади. Витамин Б, қандлар, пектин, крахмал, микроэлементлар, калийу тузлари, данагида эса 10 % гача глюкоза, қон тозаловчи моддалар мавжуд. Баъзи бир мамлакатларда ўрикдан 50 га яқин таом тайёрлашади. Масалан, Ҳиндистонда «Хунза» қабиласи ўрикдан турли таомларни тайёрлаб, шарбатларини истеъмол қилар эканлар. У ердагиларнинг ўртача умри 100-150 ёш экан.\nЎн-ўн беш дона ўрик ивитиб қўйилади, данагидан ажратиб, эзгич билан эзиб атала қилинади. Кунгабоқар ёғида икки ош қошиқ унни қовуриб олинади ва устига бир литр сув қуйилади. Кейин атала қилиб қўйилган ўрик солинади ва паст оловда қайнатилади. Икки ош қошиқ асал ҳам солинади. Бу таом юрак ва ичаклар фаолиятини яхшилайди.\nТовуқ гўштини зиғир ёғида қовуриб, 4-5 дона пиёз, сабзини ошга тўғрагандай тўғраб, қовуриб устига сув қуйилади. Бир дақиқа паст оловда қайнатиб, бир кг гуручга ярим кг ўрик данаги қўшиб, устига гуруч солиб қайнатилади. Сувини тортгандан кейин 20 минут паст оловда димланади, кейин яхшилаб аралаштириб яна беш дақиқа димланади. Бу таом ўрик шовла деб аталади. Сурункали қабзият, қанд касалигига даво бўлади.\nТўрт қошиқ ун зиғир ёғида қовурилади ва тўрт қошиқ шакар солиб қиём шаклида эритилади. Ивитиб қўйилган ўрик данаклари ажратиб олиниб, эзилади. Қовуриб қўйилган ун устига илиқ сув қуйиб, паст оловда бир соат қайнатилади. Кейин эзилган ўрик солинади ва қайнатилади. Масаллиқ қуйилгач силлиқ бўлиб, ранги шоколадга ўхшаб қолади. Тарелкаларга солиб истеъмол қилинади, бу ҳолвайтар юракка қувват бахш этиб, қонни тозалайди.\nЎрикдан димлама тайёрлаш учун ярим кг ўрик данагидан ажратилади. Ярим кг сабзи тўртбурчак қилиб тўғралади. Гўшт билан пиёз сариёғда қовурилиб, устига олдин ўрик, кейин тўртбурчак қилиб тўғралган сабзи билан картошка солиб димланади. Бир пиёла сув қуйилади. Бу димлама қорин дам бўлишини йўқотади, жисмга қувват бўлади, қонни тозалайди.\nБир пиёладан ловия, қора нўхат ва оқ жўхорилардан олиниб, бир кеча ивитиб қўйилади. Гўшт, пиёз, сабзи ва беҳини кичик бўлакларга бўлиб, қовурилади. Ярим кг ўрик данагидан ажратилиб – ҳаммаси устига солинади. Кейин дукаклиларни солиб, устига бир литр сув қуйилади ва кўк пиёз, кўк саримсоқ, ҳар хил кўкатлардан солиб паст оловда икки соат димлаб қўйилади. Бундай димлама, нафас йўлига қувват бўлади, балғам ва қонни тозалайди.\nДанаги олинган ўрик ва пўсти арчилган олмадан ярим кг ини майдалаб тўғраб, пиёз билан аралаштириб сомса пишириб еб турилса, қорин дам бўлишига ва сурункали ичқотарга шифо бўлади.\nЯрим кг ўрик, 250 г дан қовоқ ва олма, 150 г нок солиб паст оловда мил-мил қайнатилади ва бир пиёла гуруч солиб пиширилади. Устига тўрт қошиқ асал солиб, яхшилаб аралаштирилади. Шундай бўтқадан еб турилса, камқонликда шифо бўлади.\n400 г хом ўрикни данагидан ажратиб, майдалаб тўғралади ва ярим пиёла ун, беш дона тухум ҳамда таъбга кўра 1-2 қошиқ шакар, хамир содасидан ярим чой қошиқча солинади ва ҳаммасини қўшиб аралаштириб қуймоқ тайёрлаб еб турилса, бош айланишини даволайди.\nБир кг ўрикни гўштмайдалагичдан ўтказиб, бир кг ун, бир пиёла ёғ, бир ош қошиқ ачитқи солиб хамир қилиб, нон пишириб еб турилса, қоринни тўқ тутади, эрлик қувватини оширувчи нон бўлади.\nҚўй гўштини ёғда қовуриб, пиёзни майда, сабзини тўртбурчак шаклда тўғраб қовурилади. Ивитиб қўйилган нўхат, қуритилган ўрикдан 10-15 донасини солиб, паст оловда шўрва тайёрлаб ичиб турилса, сурункали қабзиятга , жигар, талоқ, юракка даво бўлади.\nБир кг ўрик данагини гўштмайдалагичдан ўтказиб қозонга солинади ва устига 1,5 литр сув қуйилади. 0,5 кг гуруч солиб, паст оловда икки соат ковлаб туриб пиширилади. Тўрт ош қошиқ асал ҳам қўшилади. Бу таом гуручли ўрик бўтқаси дейилади. Юракка қувват бахш этиб, қонни тозалайди.\nmuzey www.angrenmuzey.uz t.me/angren_muzey\nKo'rishlar: 50 | Qo'shilgan: doynub | Baho: 0.0/0


Токио-2020 таҳлили: Диққатимиз марказида олимпиада медалини берган спорт курашлари / Olamsport.com\n21 сен 19:57\nТеглар : Спорт курашлариТокио-2020\nБугун спорт курашлари бўйича полвонларимизнинг чиқиши муҳокама қилинди. Йиғилишда МОҚ раиси Рустам Шоабдураҳмонов ва унинг ўринбосари Шерзод Ташматов, Ўзбекистон спорт фахрийлари кенгаши раиси Баҳодир Махситов, Спортнинг яккакураш турлари бўйича Республика Олий спорт маҳорати мактаби директори Баҳодир Маматназаров иштирок этишди.\nЙиғилишда Ўзбекистон спорт курашлари ассоциацияси бош котиби Шуҳрат Мамадалиев бошчилигидаги терма жамоа мураббийлари билан курашчиларимизнинг иштироки таҳлил қилинди. Ассоциация мутасаддиларининг маълум қилишича, Олимпия ўйинларидан сўнг ҳар бир йўналишда (эркин, юнон-рум ва аёллар кураши) вазият чуқур ўрганилиб, тегишли хулосалар чиқарилган. Унга кўра, аёллар курашида мураббийлар штаби тўлиқлигича ўзгарган. Эркин ва юнон-рум курашида жами 5 нафар маслаҳатчи мураббийнинг хизматига эҳтиёж йўқлиги маълум бўлган.\n“Олимпиададан сўнг ўзимиз иштирокимизни алоҳида таҳлил қилдик ва камчиликларимизни кўриб чиқдик. Йигитларимиз билан ишлаган Адҳам Очилов энди аёллар жамоасини бошқаради. Бу йил асосий эътиборимиз Сербияда ўтадиган 23 ёшгача бўлган тоифадаги жаҳон чемпионатига қаратилади. Боиси ушбу ёшдаги курашчиларимиз Париж-2024 Олимпиадаси учун асосий даъвогар бўлади. Уларнинг халқаро мусобақаларда тажриба олиши жуда муҳим”, – деди Шуҳрат Мамадалиев.\nШунингдек, йиғилиш давомида хорижлик маҳаллийлаштирилган спортчилардан имкон қадар воз кечиш, бунинг ўрнига чекка ҳудудлардан иқтидорли ёшларни саралаб олишга катта аҳамият қаратиш, спорт тиббиёти ва психология йўналишлари бўйича тажриба орттириш каби масалалар юзасидан топшириқлар берилди.\nЖаҳон чемпионати. Аёллар кураши бўйича 4 та вазнда ғолибалар маълум 0\n21 сен 21:20:02\nNorvegiyaga Jahon chempionatiga terma jamoani yubora olmagan, rahbarlar majlisga balo bormi????


7 нафар ўзбекистонлик спортчи ЖчЧга жўнаб кетди\n7 нафар ўзбекистонлик спортчи ЖчЧга жўнаб кетди\n12 Июль 2017 15:32 0 165\n14 июль куни Лондонда паралимпия енгил атлетикаси бўйича Жаҳон чемпионати старт олади, деб «Дарё»га маълум қилди Ўзбекистон миллий паралимпия ассоциацияси матбуот хизмати. Мундиал беллашувлари 23 июлга қадар давом этади.\nЖаҳон чемпионатида Ўзбекистон шарафини Рио—2016 Паралимпиадасида совриндор бўлган етти нафар спортчи ҳимоя қилади. Улар кеча — 11 июль куни Лондонга жўнаб кетган.\nЕнгил атлетиканинг диск ва ядро улоқтириш беллашувларида Рио—2016 рекордчиси, Паралимпиада чемпиони Хуснуддин Норбеков, найза отишда Рио—2016 ҳамда Бокудаги «Ислом бирдамлиги ўйинлари» рекордчиси ва чемпиони Александр Свечников Ўзбекистон байроғи остида чиқиб келади.\nШунингдек, 100 ва 200 метрга югуришда Мансур Абдурашидов, 400 ва 1500 метрга югуришда Инчеон—2014 Параосиё ўйинларида 2 та олтин медаль олган Маъруфжон Муродуллаев, узунликга сакрашда Баку—2017 чемпиони Дониёр Солиев куч синашади.\nЖаҳон чемпионатида ўзбекистонлик аёл спортчилар икки нафарни ташкил қилади. Ядро улоқтиришда Рио—2016 да кумуш медални қўлга киритган София Бурхонова, найза отишда эса Рио—2016 рекордчиси ва олтин медали соҳибаси Нозимахон Қаюмова бош соврин учун кураш олиб боради.\nЛондондаги турнир 10 кун давом этиб, 1300 спортчи 213 та медаллар шодаси учун рақобатлашади.\nКалит сўзлар: ўзбекистонлик, спортчи, нафар, кетди, ЖчЧга, жўнаб


Telegram’нинг янги талқини: каналлар статистикаси, Android’да хабарларни жилдларга саралаш ва бошқалар! - Terabayt.Uz\nTelegram’нинг янги талқини: каналлар статистикаси, Android’да хабарларни жилдларга саралаш ва бошқалар!\nОммавий мессенжер – Telegram турли тиллардаги фойдаланувчилар учун уни ўз тилларига ўгириш имконини берувчи Таржималар платформаси жорий этганидан хабарингиз бор. Унда пайдо бўлган янги ёзувлар эса ушбу мессенжернинг кейинги талқинида қўшиладиган янги функциялардан хабар бермоқда.\nУларга қараганда, Telegram’нинг навбатдаги версиясида каналлар статистикаси қўшилмоқда.\nЯъни, каналларнинг маъмурлари (администраторлари) энди қуйидаги маълумотларни кўра оладиган бўладилар:\n— Обуначиларнинг график шаклидаги сони.\n— Постларни кўришларнинг график шаклидаги сони (соатлар/кунлар бўйича).\n— Канал ўқувчиларида ўрнатилган тил.\n— Ўқувчилар постга қайси манбадан ўтганликлари.\n— Постларни кўришларнинг ва улардан улашилган репостларнинг ўртача сони.\n— Канал обуначиларининг неча фоизида билдиришнома ёқиқ эканлиги.\nЎҚИНГ: Telegram’да йирик тозалаш: Ўзбекистондаги 13 миллион обуначи йўқ қилиниб, каналларга қизил тамға урилди!\nБундан ташқари, мазкур мессенжернинг Android-клиентининг beta-версиясига аллақачон янги имкониятлар жорий этилди. Улардан энг асосийси – фойдаланувчилар энди Telegram’даги хабарларни жилдлар (ёки варақа – «вкладка»лар) кўринишида саралашлари мумкин!\nЭсингизда бўлса, аввалроқ Telegram’нинг барқарор macOS иловасида ушбу функция жорий этилган, яқинда эса мессенжернинг iOS-клиенти бета-талқинида ҳам шу имконият тақдим қилинган эди.\nБундан ташқари, Android учун версиясида яна қуйидаги ўзгаришлар мавжуд:\n— Созламаларнинг янгиланган дизайни.\n— Ўйин соққаси.\n— Чатнинг умумий медиаларида GIF-анимациялар учун алоҳида варақа.\nAndroid-смартфонлар эгалари ушбу имкониятларни синаб кўриш учун Telegram’нинг 5.16.0 (18979) рақамли beta-талқинини мана бу ҳавола орқали кўчириб олиб ўрнатишлари мумкин.


Морбозлар хонадони – Сурхон тонги\nБош саҳифа / Жамият / Морбозлар хонадони\nМай 18, 2019\tЖамият Изоҳ қолдириш 738 Кўрилди\nИсомиддин Ҳожиевнинг ҳикоя қилишича, саёҳат қилишга чоғланган инсон Шеробод туманининг мўъжизага бой масканларию, ошёнларини томоша қилишга улгура олмайди.\nТуманда инсонларни, айниқса, ёшларни табиат билан ошно қиладиган морбозлар ҳам бор. “Чуқуркўл” маҳалласида истиқомат қилувчи морбоз Бобоназар Пардаевнинг хонадонига келувчилар алланечук ҳадик боисми эҳтиёткор бўлишга интиладилар. Кобра, қум бўғма илонлари ва шунга ўхшаш кўплаб судралувчилар меҳр билан парвариш қилинаётган бу хонадондан унутилмас таассуротлар билан қайтишингиз шубҳасиз. Айниқса, фарзандларингиз ҳам саёҳат давомида сизга ҳамроҳ бўлса, уларнинг табиат ҳақидаги қарашлари бутунлай ўзгариши мумкин. Морбоз халқаро “Қизил китоб”га киритилган илон турларини кўпайтиради. Бетобларини даволаб, яна табиат қўйнига қўйиб юборади. Ҳеч бир моддий манфаатсиз 30 йиллик фаолият унинг табиатсевар инсон сифатида номини улуғлади. Ҳатто, хорижлик меҳмонлар ҳам Сурхон воҳасига ташриф буюрсалар, морбоз хонадонига келмасдан сафарига якун ясашмайди. Бобоназар Пардаевнинг хонадонига бир кунда кўплаб меҳмонлар келишади. Улар одатда ўзлари билан жўжа ва шунга ўхшаш илонлар хуш кўрадиган емакларни олиб келишади. Морбоз эса уларга илонларнинг хусусиятлари, табиатдаги ўрни, уларнинг ноёб турларини асраб қолиш билан боғлиқ маълумотларни етказишдан чарчамайди. Илонларнинг шундай турлари борки, улар инсонга таҳдид солмайди. Шунинг учун ҳам фарзандларингиз уларни қўлга олишлари, силашлари, саёҳатдан эсдалик сифатида суратга тушишлари мумкин. Морбоз билан суҳбат, илонлар томошаси ва уларни қўлга олиб кўриш имконияти, сизни ишонтириб айтиш мумкинки, бошқа ҳеч бир жойда учрамайдиган ҳолатдир.\nХуллас, халқимизда юрган дарё, деган ажойиб бир нақл бор. Зотан, тез-тез саёҳатда бўлган инсоннинг ҳаётга, одамларга нисбатан муносабати ўзгаради, фикри теранлашади, турмуш ташвишларини оз бўлса-да унутиб, қалбига бир равшанлик киради, фикри тиниқлашиб, руҳий хотиржамликка эришади.\nТермиз ахборот технологиялари\nва туризм касб-ҳунар коллежи ўқитувчиси\nОлдинги Даҳоларни замон тарбиялайди\nКейинги Билимлар фестивали


Ёғингарчилик кўп бўлган ҳолларда пахта етиштириш бўйича тавсиялар - Ўзбекистон Республикаси Қишлоқ хўжалиги вазирлиги\nГидрометеорология марказининг маълумотларга кўра, ҳудудларда апрель ойи ва майнинг биринчи ярмида ёғингарчилик миқдори кўп йилликларга нисбатан 2-2,5 баробарга кўп бўлганлиги кузатилган. Лекин, ушбу муддатда ғўза ўртача кўп йилликларга нисбатан ҳудудлар кесимида 22 0Сдан 66 0Сгача фойдали ҳарорат йиғиндисини кўп ўзлаштирган.\nСурункали ёғингарчиликлар оқибатида тупроқдаги намлик миқдорини ошиб кетиши ҳамда ғўзада “оқ илдиз”нинг пайдо бўлиши унинг ривожини ўртача\n11-12 кунга орқада қолишига сабаб бўлмоқда.\nМавжуд ҳолатдан келиб чиқиб, ғўза парваришида қуйидаги агротехник тадбирларни амалга ошириш тавсия этилади:\n- тупроқдаги ортиқча намни камайтириш, ўсимликнинг илдиз қисмига ҳаво ва иссиқлик киришини таъминлаш учун зудлик билан ғўза қатор орасига сифатли ишлов беришни ташкил этиш;\n- кеч экилиб қатқалоқ ҳосил бўлган майдонларда қатқалоқни бартараф этиш ва тупроқнинг устки қатламини майин донадор ҳолда сақлаш;\n- яганалашни уюшқоқлик билан ташкил этиб қисқа муддатларда якунлаш;\n- бегона ўтлар ғўзанинг озиқланишига шерик бўлади айниқса, ўсишдан орқада қолаётган ниҳолларни ривожига янада салбий таъсир кўрсатади. Шунинг учун уларга қарши ўтоқ ишларини зудликда амалга ошириш;\n- ғўзада азотли (карбамид) ўғити билан баргидан озиқлантириш ишларини ташкил қилиш. Бунда, ёш ниҳоллар дуркун ўсиб, барг пластинкаси янада қалинлашади ва сўрувчи ҳашаротларга бардошли бўлади.\n- биринчи культивациядан сўнг қатор ораларига чуқур юмшатиш (рыхления) ишларини ташкил этиш;.\n- сурункали ёғингарчилик ва паст ҳарорат натижасида ўсишдан тўхтаб, қизилпоя бўлиб қолган ғўзанинг бўғзига иссиқ тупроқ тортиш ва ҳаво алмашинувини яхшилаш мақсадида жўяк олиш ва буни бир хафтадан кейин бузиб, яна қайта жўяк олишни амалга ошириш. Натижада ўсимлик қўшимча 2-3 даража фойдали ҳароратни кўп олиб ўсиш ва ривожланиши тезлашади.\n-ғўза 2-3 чинбарг чиқарган майдонларга минерал ўғитлар билан озиқлантириш ишларини зудлик билан тизимли равишда амалга ошириш;\n- ҳавони серёғин келиши ғўза ниҳолларида сўрувчи зараркунандалар айниқса шира, трипс ва оққанот кўплаб ривожланишига сабаб бўлади. Уларга қарши ўз вақтида тавсияларга мувфиқ қарши кураш чораларини кўриш лозим.


Ўқитувчилар тоифасини белгилаш тартиби соддалаштирилади\nПрезидент Шавкат Мирзиёев раислигида мамлакатимизда таълим-тарбия тизимини такомиллаштириш, илм-фан соҳаси ривожини жадаллаштириш масалалари муҳокамаси бўйича видеоселектор йиғилиши бўлиб ўтди.\nЙиғилишда мактабларни таъмирлаш, ободонлаштириш, иситиш каби хўжалик масалаларига ҳокимлар шахсан масъул экани эслатиб ўтилган. Шунингдек, олий ўқув юртига кира олмаган битирувчиларни муайян касб-ҳунар ёки тадбиркорликка жалб этиш муҳимлиги таъкидланган.\nКиритилди: 19:05 30.10.2020. Ўқилди: 1375 марта. Фикрлар сони: 0 та.\n"Илоҳий жазо" ёхуд чақмоқ ҳақида сиз билмаган ҳақиқатлар


''Бир ўлиб кўрай-чи''\nЖорий йил Ўзбекистонда Қозоғистон йили муносабати билан икки давлат ўртасидаги дўстлик, яхши қўшничилик муносабатлари янада мустаҳкамланиб, савдо, саноат, туризм, маданият, фан ва таълим соҳаларидаги ҳамкорлик уфқи тобора кенгаймоқда.\nМаданият соҳасидаги борди-келди муносабатларини Шимкент шаҳар ўзбек драма театри мисолида кўришимиз мумкин. Яқинда театр жамоаси Ўзбекистоннинг бир қатор шаҳар ва вилоятларида гастроль сафарида бўлиб, томошабинлар олқишини қозонганини билган эдик.\nКуни кеча Шарқ гавҳари, кўҳна ва ҳамиша навқирон Самарқанддан вилоят мусиқий драма театри жамоаси гастроль сафари билан Сайрамга ташриф буюрди.\nСамарқанд вилоят маданият бошқармаси раҳбари ўринбосари Суҳроб Эрбоев ҳамда театр директори Камолиддин Қоржовов раҳбарлигида илк бор бизнинг юртга ташриф буюрган меҳмонлар биринчи кун “Дўстлик” ҳамжамияти раиси Икромжон Ҳошимжонов ҳамроҳлигида Сайрамдаги муқаддас қадамжоларни зиёрат қилишди.\nИккинчи куни соат 15.00да театр ихлосмандлари интизорлик билан кутган “Бир ўлиб кўрай-чи” спектакли бугунги кундаги энг долзарб мавзуни саҳнага олиб чиқди. Бир қишлоқда чол ва кампир уч ўғил ва бир қизни вояга етказиб, олий маълумотли, уйли-жойли қилади. Фарзандлар ота-онани ташлаб, шаҳарга кетиб қолишади. Каттаси Султон – давлат идорасида раҳбар, Достон – тадбиркор, кичик ўғил – шоир, Гулистон турмушга чиқиб кетган. Ота-она учун вақт ажратмай, вақт уларни ота-онадан ажратиб қўйишини ёддан чиқарган фарзандларини дийдорини қўмсаган, соғинган Мавлон ота кампири Ойдана ва дўсти Аваз отани базўр кўндириб, “ўлади”...\nХуллас, асар бугунги кундаги оқибатсиз, ота-онасини қаровсиз қолдириб кетган фарзандлар образини кўпчилик назарига ҳавола қилди. Томошабинни ҳам кулдириб, ҳам йиғлатган асар, одамларни омонат дунёда ғанимат ота-оналаримизга бор меҳр-муҳаббатимизни бағишлаб, ғамхўрлик кўрсатишга чорлайди. Бир ярим соат давом этган спектакль томошабинларнинг гулдурос қарсаклари билан кутиб олинди.\nСуҳроб Эрбоев, Самарқанд вилоят маданият маркази раҳбари ўринбосари:\n– Жорий йил Қозоғистон ва Ўзбекистон давлатлари раҳбарларининг дўстона учрашуви, Ўзбекистонда Қозоғистон йили деб эълон қилиниши, икки қардош давлатларнинг маданият, маънавият, спорт ва ижтимоий соҳалардаги ҳамкорлиги яхши йўлга қўйилди. Самарқандда тўртта театр фаолият юритмоқда. Ҳар бир театр ўз томошабинига эга. Театрларимиз Қозоғистон, Тожикистон, Туркия давлатларига гастроль сафарларига чиқиб туради. Азалдан бизнинг Самарқандда маданият жудаям яхши ривожланган, вилоятимизни санъатсеварлар маскани десам янглишмайман.\nКамолиддин Қоржовов, Самарқанд вилоят мусиқий драма театри директори:\n– 105 ёшли театримиз 1914 йил 15 январда Маҳмудхўжа Беҳбудийнинг “Падаркуш” спектакли билан илк фаолиятини бошлаган. Унинг таркибида оркестр, хор, балет жамоалари ҳам бор. Репертуаримизда 30дан зиёд спектакль мавжуд. Бугун шулардан бири – “Бир ўлиб кўрай-чи”ни олиб келдик. Ушбу комедия асарида беш нафар Ўзбекистонда хизмат кўрсатган артист иштирок этади. Булар –Темир Пардаев, Баҳрулла Раҳимов, Бахтиёр Раҳимов, Меҳри Ҳакимова ва Собиржон Ҳакимов.\nСамарқанднинг сара спектакли – Туркистон саҳнасида\nТуркистондаги Р. Сейтметов номидаги шаҳар мусиқа драма театрида Самарқанд мусиқий драма театри таниқли драматург Х. Хурсандовнинг «Бир ўлиб кўрай-чи» икки саҳнали трагикомедиясини намойиш қилди.\nСпектакль аввалида ҚР «Дўстлик» ҳамжамияти раиси Икромжон Ҳошимжонов театр директори Камолиддин Раҳмон ўғлига икки эл маданияти равнақи йўлидаги хизматлари учун «Дўстлик» кўкрак нишонини тантанали топширди. Вилоят ўзбек этномаданият бирлашмаси раиси Бадриддин Нишонқулов номидан «Жамият жонкуяри» кўкрак нишони театр маъмуриятига ҳамда Туркистон қадамжолари ҳақидаги рангли китоблар барча актёрларга тақдим этилди. Самарқандлик санъаткорларнинг Қозоғистон сафарига вилоят ўзбек этномаданият бирлашмаси ва Баҳодир Ирисметов раҳбарлигидаги Туркистон шаҳар ўзбек этномаданият бирлашмалари ҳомийлик қилишди.\nСуратда: И. Ҳошимжонов К. Қоржововга мукофот тақдим этмоқда.\nШ. МАДАЛИЕВ, М. УСМОНОВА, 2019-05-28, 16:40 141\nКентовда янги сут фермаси қурилади 19\nАРИСЛИКЛАР ШОДИЁНАСИ 44\nТуркистонда Арбат очилди 78\nСтратегик аҳамияти беқиёс мулоқот 55\nПрезидентнинг ёшлар кадр захираси 27\nПРЕЗИДЕНТТІҢ КАДР РЕЗЕРВІ ЖАСТАРДЫ ШАҚЫРАДЫ 18\nИжтимоий лойиҳалар – амалда 16\nЯНГИ УЙЛАР ҚАД КЎТАРАДИ 19\nНефть-газ – иқтисодиётнинг муҳим тармоғи 25\nАмалий ижтимоий мулоқот – Қозоғистон барқарорлиги ва тараққиётининг гарови 111\nТУРКИСТОНЛИК МИРИШКОРЛАРНИНГ ТОРТИҒИ 54\nҲуқуқий маданият юксалади 100\nФаровонлик сари яна бир қадам 130\nБошпанали оила – бахтли оила 77\nДавлат хизматчиси боғбонликни танлади 69\nНоёб топилма 117\n''Офарин''нинг янги юлдузлари 159\nҲамкасбларимизга омад ёр бўлсин! 131\nЎзбек театри – пешқадамлар сафида 139\nФильм тақдимоти ўтди 104\nТуркистонда фотосанъат маркази 145\nҲунармандлар танлови 146\nТуркистоннинг бир йиллигига бағишланди 160


ЎзА - Россия меҳнат мигрантларига ҳам пенсия тўлайди\nРоссия меҳнат мигрантларига ҳам пенсия тўлайди\nРоссия Евроосиё иқтисодий иттифоқига кирувчи Арманистон, Беларусь, Қозоғистон ва Қирғизистоннинг меҳнат мигрантларига, улар ҳатто ватанларига қайтган тақдирда ҳам пенсия тўлайди.\nБу каби чоралар иттифоқда пенсия таъминоти тўғрисида тайёрланаётган шартномада кўзда тутилган. Тўловлар 2020 йилда бошланади ва ҳар йили ошириб борилади, дея хабар беради шартномани ўрганган РБК агентлиги.\nАмалдаги нормалар давлат томонидан доимий яшаб турган кишиларга пенсия таъминланиши ва тўлашни кўзда тутади. Шу тариқа Россиядан кетган меҳнат мигрантлари мамлакат пенсия жамғармасидан тўловлар ололмас эди. Янги шартнома эса тўловлар схемасини ўзгартиради. Эндиликда Россияда ишлаб топилган пенсиянинг маълум қисми мамлакатдан чиқиб кетганларга ҳам тўланади. Агар Россия фуқароси қариликда пенсия олиш ҳуқуқига эга бўлиб, кейинроқ Евроосиё иқтисодий иттифоқининг бошқа мамлакатига кетиб қолган бўлса, эндиликда унга пенсияни Россия тўлайди, дея таъкидлайди РБК.\nШартнома кейинги сана бўйича ишламайди, шу сабабли пенсия жамғармасининг бошланғич харажатлари катта эмас, дея қайд қилади РБК. Россия Меҳнат вазирлигининг мактубига кўра, 2020 –2021 йилларда пенсия жамғармаси янги шартнома бўйича қўшимча 166 миллион рубль тўлайди. Шундан 91 миллион рубли иттифоқнинг бошқа мамлакатларига кетиб қолган Россия фуқароларига тўланади. Аммо ҳар йили ва мигрантларнинг пенсия стажига қараб тўловлар миқдори оширилади.\nҲозир Россия қонунларига кўра, иш берувчи хорижий ишчи учун Россия пенсия жамғармасига пул ўтказиб туради, аммо улар пенсия тўловлари учун даъвогарлик қила олмайди. Пуллар нимага сарфланиши борасида пенсия жамғармаси РБКка маълумот бермади.


Қирғизистоннинг собиқ бош вазири 50 миллион сом тўлаганидан кейин мамлакатдан чиқиб кетмаслик тўғрисидаги ариза билан озод қилинди\nҚирғизистон Республикасининг собиқ бош вазири, «Қумтор» иши бўйича коррупция ва ноқонуний бойитишда гумон қилинаётган Муҳаммедкалий Абилгазиев, соғлиғининг ёмонлиги ва моддий зарарни қоплаши сабабли, тарк этмаслик тўғрисида илтимоснома билан озод қилинди.\nҚирғизистон Республикаси Миллий хавфсизлик давлат қўмитаси матбуот хизматидан «Азаттйк»га маълум қилишларича, 20 август куни Бош прокуратура Бишкек шаҳрининг Первомайский туман судига мурожаат қилган. У Абилгазиевнинг соғлиғи ёмонлашганини эълон қилди ва уни мамлакатни тарк этмаслик тўғрисидаги эҳтиёт чорасини ўзгартиришни сўради. Тергов судьяси талабни қондирди. Шу билан бирга, собиқ бош вазир давлатга 50 миллион сом (590 минг доллардан ортиқ) тўлаган.\nМуҳаммедқали Абилгазиев 26 январь куни ҳибсга олинган. У иккита жиноят иши — коррупция ва ноқонуний бойиш бўйича гумонланувчи сифатида сақланмоқда.\nТергов маълумотларига кўра, Абилгазиев Қирғизистон бош вазири бўлганида асоссиз ва миллий қонунчиликни бузган ҳолда ҳукумат қарорини имзолаган, унга кўра Qumtor Gold Company ЁАЖга қўшимча равишда геологик қидирув ва олтин қазиб олиш учун ҳудудлар берилган. Натижада, коннинг умумий майдони икки баробардан ошди ва 26,3 минг гектарни, шу жумладан бир нечта музликлар ва қўриқхона ҳудудини ташкил этди.\nБундан ташқари, тергов, Абилгазиев давлат хизматида бўлганида, ўз активларини ноқонуний равишда кўпайтириб, расмий даромадидан бир неча баробар кўп деб ҳисоблайди.\n53 ёшли Муҳаммедкалй Абилгазиев 2018-2020 йилларда Қирғизистон Республикаси ҳукуматини бошқарган. У радиочастоталарни сотиш билан боғлиқ жанжал туфайли 2020 йил 15 июнда истеъфога чиқди.


Ўзбекистон халқига мурожаат: ФУНДАМЕНТАЛ СИЁСИЙ ва ИҚТИСОДИЙ ИСЛОҲОТЛАР ҲАҚИДА ЎЙЛАНГ! (2019 йил 9 июлда эълон қилинган мурожаатнинг бироз тузатилган варианти) - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:24 - Ўзбекистон халқига мурожаат: ФУНДАМЕНТАЛ СИЁСИЙ ва ИҚТИСОДИЙ ИСЛОҲОТЛАР ҲАҚИДА ЎЙЛАНГ! (2019 йил 9 июлда эълон қилинган мурожаатнинг бироз тузатилган варианти)\nЎзбекистон халқига мурожаат: ФУНДАМЕНТАЛ СИЁСИЙ ва ИҚТИСОДИЙ ИСЛОҲОТЛАР ҲАҚИДА ЎЙЛАНГ!\nҲурматли Ўзбекистон фуқаролари! Кўзингизни очинг, масхарабоз президент, масхарабоз Олий Мажлис ва масхарабоз қўғирчоқ партиялар билан келажагимиз йўқ. Келажагимизни буюк қилиш учун Ўзбекистонда ФУНДАМЕНТАЛ СИЁСИЙ ва ИҚТИСОДИЙ ИСЛОҲОТЛАР ўтказиш керак.\nФундаментал молиявий-иқтисодий ислоҳотларнинг марказида эса, ТЎЛА БОЗОР ИҚТИСОДИЁТИГА ЎТИШ, биринчи навбатда, катта бойлар, яъни инвесторлар синфи яратиш йўлига Ислом Карим ва Шавкат Мирзиё қўйган жинояткорона тўсиқларни олиб ташлаш, “Тошкент” Фонд Биржасини ҳақиқий фондлар биржасига айлантириш каби ғоялар борлигини урғулаш ҳам муҳимдир. Чет эллик инвесторлардан фойда кам бўлади, чунки, улар авваламбор ўз фойдаларини ўйлайдилар. Ўзбекистон тўла бозор иқтисодиётига ўтса, ўзимизнинг инвесторлар синфи яратилади ва ўз инвесторларимиз ҳамма муаммоларни Шавкат Мирзиёнинг йиғилишларисиз ҳам ҳал қиладилар.\nЎта мураккаб ва қоришиқ бўлган фундаментал ислоҳотларни “Бирлик” каби ҳақиқий демократик партияларнинг иштирокисиз мавжуд режимнинг ўзи қилолмайди. Шундай экан, Президент Шавкат Мирзиё “Толибон” каби террорист ташкилотлар билан эмас, “Бирлик” Халқ Ҳаракати Партияси билан музокаралар олиб бориш ва бирга ишлашни ўйлаши керак. Далама-дала ва шаҳарма-шаҳар юришлардан ҳам фойда бўлмаслигини унга тушунтириш керак.\nХалқимиз майдонларга чиқиб, митинг ва намойишлар ўтказишни билади. Шу ерга "Бирлик" 1989 йил 23 сентябрда Тошкентнинг Навоий кўчасида "Ўзбек тили - давлат тили" шиори остида уюштирган намойишини кўрсатувчи расмни қўймоқдамиз. Мустамлака пайтида майдонларга чиққан халқимиз мустақиллик йиллари ҳам майдонларга чиқади.\nТайёрланаверинг! Бунинг учун "Бирлик" оёққа туриш даврида олиб борган фаолияти билан қуйидаги видео-фильмлар орқали ҳам танишишингиз мумкин:\n- "Бирлик"нинг даҳшатли митинглари: www.youtube.com/watch?v=VNyIjY1yckQ&feature=youtu.be\n- "Бирлик" ичидан чиққан хоинларнинг орқадан пичоқ уриши: www.youtube.com/watch?v=byTp7MMrDPA&feature=youtu.be\nБу ва бу каби кўплаб фильмларни бутун миллатга кўрсатадиган кунлар ҳам келади. Табиий, бу фильмларга тушунтириш берадиган дикторлар ҳам ўртага чиқади. Ўзининг яқин тарихини ҳам билмайдиган қилиб тарбияланган янги авлод ўз аҳволини англагандан кейин ҳайқириб йиғлайди.\n"Бирлик" Халқ Ҳаракати Партияси ва "Ҳаракат" Агентлиги


Янги кутубхона зиёси | Ўзбекистон "Адолат" социал-демократик партияси\nЯнги кутубхона зиёси\n19 Май, 08:52 • Бухоро вилояти, Янгиликлар • 182 марта кўрилди • Комментариев к записи Янги кутубхона зиёси нет\nБолаларни китобга ошно қилиш, улар қалбида илмга меҳр уйғотиш ҳаётий вазифалардан саналади. Бу борада Ўзбекистон “Адолат” СДПнинг ҳудудлардаги ташкилотлари ҳам эзгу ишлар қилмоқда. Бухоро вилояти Шофиркон туман партия кенгаши, туман Фуқаролар ўзини-ўзи бошқариш органлари фаолиятини мувофиқлаштириш бўйича кенгаш, халқ депутатлари туман Кенгаши депутати Ҳамрогул Ашурова, “Хўжа Ориф” МФЙ фаоллари ҳамкорлигида мазкур МФЙ қошида кутубхона ташкил этилди. Ташкилотчилар томонидан ушбу кутубхонага 100 дан ортиқ бадиий адабиётлар тақдим этилди.\nМаҳалла китобсеварлари, ёшлар янги кутубхонада ўзбек ва жаҳон адабиёти дурдоналаридан баҳраманд бўлишмоқда. Айниқса, бу хайрли иш ёшларни беҳад қувонтирди. Ҳатто эндигина ёзиш-ўқишни ўрганган биринчи синф ўқувчилари ҳам қизиқиб, адабиётларни варақлашмоқда. Улар билим олиш, мутолаа қилиш ҳақида опа-акалари билан фикр алмашмоқда.\n— Мен адабиёт фанига жуда кизиқаман. Маҳалламизда ташкил этилган кутубхонада ўзим қизиққан китобларни кўриб хурсанд бўлдим. Масалан, севимли адибимиз Худойберди Тўхтабоевнинг асарлари билан танишдим, — дейди 1-умумтаълим мактаби 8-синф ўқувчиси Малика Наимова. — Маҳалламизда китобсеварлар кўп, шу боис ҳозирданоқ китоблар қўлма-қўл ўқилмоқда.\nКутубхонага масъул қилиб бириктирилган ўқитувчи Сурайё Рўзиева бадиий асарларни тушуниб ўқиш, китобларни эҳтиёт қилиш, ўқиганлари ҳақида ўзаро фикрлашишнинг аҳамияти хусусида китобхонларга тушунчалар бермоқда. С.Рўзиеванинг таъкидлашича, зиёли инсонлар кутубхонани янада бойитишга ҳисса қўшиш истагини ҳам билдиришмоқда. Бир сўз билан айтганда, энди маҳалланинг ўз кутубхонаси — зиё маскани бор.\nЯнги кутубхона зиёси was last modified: Май 21st, 2018 by matbuot\n« Кексаларни эъзозлаш инсоний бурчимиз Ўзбекистон-АҚШ ҳамкорлиги: тараққиёт сари янги қадам »


BMW ҳайдовчисиз бошқариладиган мотоциклни намойиш этди (видео) - Zamin.uz\n08:31 / 13.09.2018\nBMW ҳайдовчисиз бошқариладиган мотоциклни намойиш этди (видео)\nBMW компаниясининг мотоцикл бўлинмаси автоном бошқарув тизими билан жиҳозланган мотоцикл прототипини намойиш этди. R1200GS деб номланган мазкур тажрибавий модель ўзи ҳаракатланиши, бурилиши ва тўхташи мумкин. Компаниядагилар бундай ишланмалар мотоциклларда ҳаракатланиш хавфсизлигини оширади деб ҳисобламоқда.\nYouTube ‘даги BMW Motorrad каналида жойлаштирилган видеолавҳа шарҳида ёзилишича, компания инженерлари мотоциклларга тўсиқларни айланиб ўтишда хавфсиз йўлларни айтиб турадиган ва мушкул вазиятларда умумий барқарорликни оширадиган электрон тизим ўрнатишмоқчи.\n2015 йилда Yamaha 200 от кучига эга YZF-R1M спорт мотоциклини бошқара оладиган робот яратганди. Motobot ҳақиқий пойгачилар билан рақобат қилиши тахмин қилинганди. Honda компаниясининг Riding Assist деб номланган ишланмаси эса мотоцикл рулини керакли томонга буриш орқали унинг мувозанатини сақлаш, ҳайдовчи ҳолатини кузатиб бориш хусусиятига эга.\n12-01-2020, 09:45, Технология\n3-09-2019, 08:18, Технология\n«Ўзавтосаноат» Наманганда мотоцикл ишлаб чиқаради\n13-09-2018, 21:28, Технология\n7-06-2018, 23:26, Технология\n29-04-2016, 19:07, Технология


Вадим Абрамов: "Терма жамоага қайтишим борасидаги гап-сўзларни эшитиш қулоққа ёқади" » Ўзбекистон янгиликлари – Zamin.uz\nВадим Абрамов: "Терма жамоага қайтишим борасидаги гап-сўзларни эшитиш қулоққа ёқади"\n10 сентябрь 2019, 23:34\n- Шак-шубҳасиз гапингиз жуда ўринли. Фаластиндан олинган мағлубият терма жамоамизнинг обрўйига акс таъсир кўрсатмасдан қолмайди. Қолаверса, Ўзбекистон ФИФА рейтингида Фаластиндан анча юқори ўринда туради. Бундан ташқари, таркибдаги футболчилар ҳамда терма жамоада ишлаётган мураббийлар малакаси ва савияси борасида ҳам ўртада катта тафовут мавжуд. Миллий терма жамоани миллат «юзи» сифатида бежиз тилга олмайдилар. Ахир ҳар қандай футболчи ватан шаънини халқаро майдонларда ҳимоя қилишни орзу қилади.\nАлбатта, терма жамоа таркибида легионерлар борлиги ва уларнинг кўплиги ўйинга ўз таъсирини ўтказмасдан қолмайди. Масалан, жанубий кореялик футболчилар инглиз премъер-лигасида тўп суришяпти. Афсуски, легионерларимиз орасида топ-лигаларда ўйнаётганлари учрамайди. Дарҳақиқат, Фаластиндан олинган мағлубият жуда ачинарли бўлди. Бу ҳақда ҳали узоқ гапиришади.\n- Ҳар бир футболчи ва мураббий терма жамоани халқаро саҳнада намоён этар экан, аввало ватанпарварлик руҳи уни бутунлай чулғаб олади. Бундай пайтда футболчи Ўзбекистон учун ўзидаги борини беришга киришади. Қизиқ ҳолат, терма жамоа ғалаба қозонар экан, бировнинг хаёлига ватанпарварлик тушунчаси келмайди. Агар мағлубият қайд этилса, кўпчилик шу ҳақда бонг уришга тушади. Бу эса масалага баҳо беришнинг энг нотўғри йўлидир.\nТерма жамоамиз футболчилари ватанпарварлик нима эканлигини жуда теран ҳис қилган ҳолда майдонга тушадилар ва бунга асло шубҳа қилмайман. Шунчаки, ўйинда ким бунга яхшироқ тайёргарлик кўрган бўлса, ўша ғалаба қозонади. Бахтга қарши саралашнинг илк учрашуви учун бизникилардан кўра фаластинликлар яхшироқ ҳозирлик кўрган эканлар. Қолаверса, ўша Бразилия ва Германия сингари топ-терма жамоаларда ҳам омадсизликлар етарлича кузатилган. Ҳеч ким ўшанда бразил ёки немис футболчиларига ватанпарварлик руҳи етишмагани ҳақида оғиз очмаган. Шунингдек, Россияда ҳам оғир дамлар бўлган. Ватан учун ҳар қандай инсон, жумладан, футболчи ўзини фидо қилишни истайди. Шундай экан, бу мавзуга бошқа тўхталиш керак эмас, назаримда.\nТеглар: Вадим Абрамов терма жамоа\nЯнгиликлар » Спорт » Вадим Абрамов: "Терма жамоага қайтишим борасидаги гап-сўзларни эшитиш қулоққа ёқади"\n10:48 Биродар Абдураимов: "Юрт учун бундай футбол ўйналмайди"\n06:53 Ўзбекистон миллий жамоасини кейинги ўйинларда ким бошқариши керак?\n19:46 Вадим Абрамов: "Бугун миллий терма жамоа ёшлар жамоасига қарши ўйнагандек бўлди"\n00:30 Японияни мағлуб этган Вадим Абрамов эртанги ўйиндан олдин фикр билдирди\n16:53 Ўзбекистон ОТЖ бош мураббийлигига Вадим Абрамов номзоди ҳам кўрилган эди


Islom Karimovning shifokori uning tobi qochgan kunni yodga oldi - YOSHLAR.COM - Скачать новинки музыки MP3\nIslom Karimovning shifokori uning tobi qochgan kunni yodga oldi\nЎзбекистон Республикасининг Биринчи Президенти Ислом Каримовнинг шахсий шифокори, Тошкент тиббиёт академияси анестезиология ва реаниматология кафедраси профессори, Республика шошилинч тиббий ёрдам ўқув маркази директори Вячеслав Аваковнинг Ислом Каримов ҳақидаги хотиралари эътиборингизга ҳавола этамиз.\n2016 йилнинг 2 сентябрь. Ўзбекистон Республикасининг Биринчи Президенти, буюк давлат ва сиёсат арбоби Ислом Каримовнинг оғир хасталик сабаб туйқусдан вафот этиши, халқни чуқур қайғуга солди. Мамлакат 25 йиллик йўлбошичисидан айрилди. Ўзбекистон Республикасини мустақилликка олиб чиққан Биринчи Президентимиз Ислом Каримовга Истиқлолнинг 25 йиллик тўйини камол топган ўғил-қизлари, унга елкадош бўлишга ҳозир бўлган халқи билан нишонлаш насиб этмади.\nЎзбекистон Республикасининг Биринчи Президенти Ислом Каримов ҳаёт бўлганида қутлуғ 80 ёшни қаршилаётган бўларди.\nПрезидентнинг шахсий шифокори, Тошкент тиббиёт академияси анестезиология ва реаниматология кафедраси профессори, Республика шошилинч тиббий ёрдам ўқув маркази директори Вячеслав Аваков ЎзА мухбирига Ислом Каримов ҳақидаги хотираларини бўлишди.\n“Йигирма беш йил давомида Ислом Каримовдай буюк инсоннинг ёнида ишлаш бахтига муяссар бўлганимдан хурсандман. Биринчи Президентимиз Ислом Каримов билан 1991 йилнинг охири 1992 йилнинг бошларидан таниш бўлганман. Ўшанда соғлиқни сақлаш вазири томонидан Президентнинг тиббиёт хизматини ташкил этиш мақсадида жалб этилган эдим. У пайтлар бу хизмат мавжуд бўлмаган. Ҳатто, Президент шамоллаб қолганида ҳам атрофида унга қарайдиган мутахассис йўқ эди. Президентнинг бир дақиқа ҳам, бир сония ҳам ёнида тиббиёт ходимисиз бўлмаслигини таъминлашга ҳаракат қилардим. Шундай хизмат ташкил этиш зарур эдики, куну тун, уйда ҳам, ишда ҳам, ҳатто йўлда ҳам Президент ва оиласи, унинг ёнидаги ходимларнинг саломатлигини назорат қилиш зарур эди. Шифокорлар Президентнинг рафиқаси Татьяна Акбаровна ва бошқа оила аъзолари иштирокида танлаб олинарди. Биз ана шундай тиббиёт хизматини ташкил этдик.\nАлбатта, Президент тиббиёт хизматига кўп ҳолларда унинг ўзи эмас, балки атрофдагилар мурожаат қиларди. Чунки Ислом Каримов жуда бақувват ва соғлом инсон эди”.\nВячеслав Аваков сўзида давом этар экан, Ислом Каримов, ҳатто хорижий сафарларга борганида ҳам дам олиш учун вақт ажратмаганига тўхталди.\n“Президентимиз ўзига масъулиятни кўп оларди, тинимсиз хорижий сафарларда бўлар ва мамлакатимизни халқаро ҳамжамиятга таништиришга интиларди. Бу эса жуда машаққатли иш бўлиб, Ислом Абдуғаниевич эса бу ишни янада мураккаблаштирар эди. Масалан, қайсидир хорижий давлатга ташрифга доир протоколда бу ташриф уч кунга мўлжалланган бўлса, Ислом Каримов уни максимал даражада қисқартирар, расмий учрашувлар орасидаги танаффусларни деярли ўчириб ташлар эди. У кишининг дам олиши зарурлиги ҳақидаги гапларимизни кескин рад этарди.\nЭсимда, қайсидир йили адашмасам Голландияга борган эдик. Маҳаллий тадбиркорлар билан учрашувда Ислом Каримов Ўзбекистоннинг иқтисодий салоҳияти ҳақида жуда тўлқинланиб гапириб, инвесторларни жалб этишга ҳаракат қилди. Унинг нутқи барчада катта таассурот қолдирди. Ўша пайт бир тадбиркор келиб, “Сиз билан учрашишдан олдин харитадан Ўзбекистонни узоқ қидирдим, лекин тополмадим” деганда, Президентимиз “Ўзбекистонни харитада топиш қийин эмас, чунки унинг майдони тўртта-бешта Голландиянинг майдони билан баробардир” дея ҳазил мутойиба билан оқилона жавоб қилган эди. Бугун Ўзбекистонни дунё танийди. Буларнинг барчасида Ислом Абдуғаниевич Каримовнинг хизмати катта, деб биламан”.\n“Ўтган йиллар давомида Ислом Каримовни кузатиб, шуни англадимки, у жуда юқори иш қобилиятига эга инсон эди. Суткасига йигирма олти соат ишларди, десам муболаға бўлмайди. Чунки у иш графигини жуда тиғиз қилиб қўяр, ҳатто уни тиббий кўрикдан ўтказиш учун шу графикка мослашишга ҳаракат қилардик. Йилда бир мартагина чуқурлаштирилган тиббий кўрикдан ўтказишга аранг кўндирардик. Ахир қирқдан ошгандан кейин ҳар бир инсон йилда камида бир ё икки марта тиббий кўрикдан ўтиши зарур. Давлат раҳбари эса инчунун.\nМендан кўпинча “бахтиёрмисан?” деб сўрашади. Мен “Албатта” дейман. Чунки Ислом Каримовдай буюк инсоннинг ёнида ўтган йигирма беш йил мен учун катта ҳаётий мактаб бўлди. Ислом Каримовдан Ватанни, халқни севишни, юртнинг, табиатнинг гўзаллигидан баҳра олишни ўргандим”.


Путин дўстларининг йирик шубҳали келишувлари ҳақида маълумот чоп қилинди - BBC O'zbek\nImage caption Путин дўстларининг йирик шубҳали келишувлари ҳақида маълумот чоп қилинди\n“Россия” тижорий банки пул ювиш учун ишлатилган бўлиши ва унда Президент Владимир Путиннинг қатор яқин танишлари иштирок этган бўлиши мумкин, дейилади Журналист-терговчиларнинг халқаро консорциуми (ICIJ) чоп қилган ҳужжатларда.\nICIJ қўлига ҳужжатлар Панамадаги Mossack Fonseca юридик компаниясидан келиб тушган. Тергов муаллифларига кўра, айнан шу компания ўз мижозларига пул ювиш, солиқдан бўйин товлаш ва турли чекловларни айланиб ўтишга ёрдам бериб келган.\nҲужжатларда турли мамлакатларнинг 72 нафар собиқ ва амалдаги раҳбарлари, ҳамда кўплаб машҳур одамлар ва ширкатлар тилга олинади.\nICIJ тергови натижаларини жаҳоннинг қатор етакчи оммавий ахборот воситалари чоп қилишмоқда. Бу ҳужжатлар устида, жумладан, Би-би-сининг “Панорама” дастури мухбирлари ҳам ишлашган.\nТерговда Россияга билвосита ё бевосита алоқаси бор тўртта компания тилга олинган - Sonnette Overseas, International Media Overseas, Sunbarn ва Sandalwood Continental.\nУларнинг бари оффшор ҳудудларда рўйхатдан ўтган бўлиб, “Россия” банки ва Россия президентининг яқин танишларига алоқадордир.\nБу компаниялар, ҳужжатлар билан танишиб чиққан мутахассислар фикрича, шубҳали келишувларда қатнашганлар.\nБи-би-сининг “Панорама” дастури билан суҳбатда пул ювиш бўйича етакчи мутахассис, қироллик адвокати Андрю Митчелл мазкур ҳужжатларда мавжуд бўлган келишувларда қонунбузарликларни кўрганини айтди. Унга кўра, уларда оддий тижорий мантиқ йўқ.\nБир ҳужжатга қаралса, Sandalwood Continental ширкати атиги 1 долларга қандайдир активларни сотиб олган ва уч ой ўтиб уларни 133 миллион долларга сотган.\nSandalwood, шунингдек, Россия давлатига тегишли банкдан 800 миллион долларлик қийматга эга қарзларни олган. Ҳужжатларда Sandalwood ширкати бу қарзлар бўйича кафолат бергани ё уларни қайта тўлагани борасида далил-исбот йўқ.\nМолиявий жиноятларни тергов қилиш ва хавфсизлик маркази ходими Том Китинг ҳам «Панорама»га бу савдо келишувларида пул ювиш аломатлари борлигини билдирди ва улар тергов қилиниши лозимлигини айтди.\nҲужжатларга биноан, International Media Overseas ва Sonnette Overseas ширкатлари расман виолончелист созанда Сергей Ролдугинга тегишлидир. У Владимир Путин билан болалигидан дўст экани ва Путиннинг қизларидан бирининг чўқинтирган отаси экани билан жамоатчиликка таниш.\nПутин ҳақидаги “Биринчи шахснинг ўзидан” номли китобда Ролдугиннинг ёш Путин билан қандай танишгани ва яқин дўстлиги ҳақида гап кетади. ICIJ чоп қилган ҳужжатларга кўра, Ролдугиннинг шубҳали кўрилган келишувлардан кўрган фойдаси бир неча миллион доллар бўлган.\nСозанда эгалик қилувчи компаниялардан бирининг ҳужжатларида бу компания асл эгасининг “шахси ва махфийлиги”ни ҳимоя қилиш учун тузилгани айтилади.\nСозанда авваллари журналистларга ўзининг бизнесмен эмаслигини айтган. Унинг мураккаб офшор келишувларига аралашгани аслида кимдир уни ўз мақсадларида ишлатаётган бўлиши мумкинлиги борасида шубҳаларни уйғотган.\nКредитларнинг қайта сотилиши\n2011 йил бошида Британиянинг Виргин оролларида қайд қилинган Sandalwood Continental компанияси Кипрда қайд қилинган Horwich Trading ширкатига 200 миллион долларлик кредит берган.\nЭртасига Sandalwood бу кредитлардан келадиган тўловларни олиш ҳуқуқини Британ Виргин оролларида қайд қилинган яна бир компания - Ove Financial Corp ширкатига атиги 1 долларга сотган.\nАйни шу куннинг ўзида Ove 1 долларга бу ҳуқуқни расман Сергей Ролдугинга тегишли International Media Overseas ширкатига сотган. Бу кредитлардан келадиган фақат фоиз тўловларининг ўзигина йилига 8 миллион долларга тенг.\nТергов хулосасига кўра, Sandalwood Continental компанияси “Россия” банки томонидан таъсисланган. АҚШ ҳукумати бу банкни “Россиядаги юқори даражали мансабдор шахсларнинг хусусий банки” дея таърифлаган. Sandalwood Continentalкомпаниясининг эгаси номаълум.\n“200 миллион доллар ва йилига 8 миллион доллар фойда кўриш ҳуқуқини 1долларга сотишга ҳеч қандай тижорий асос йўқ”, - деди қироллик адвокати Андрю Митчелл Би-би-сига.\nБу келишув мутахассисларнинг гумонига сабаб бўлган россиялик ширкатларнинг келишувларидан бири холос. Mossack Fonseca ширкати ҳужжатларида умумий қиймати 2 миллиард долларга тенг ўнлаб шундай келишувлар мавжуд. Масалан, 2007 йилда International Media Overseas 6 миллион долларга кредит олган, аммо уч ой ўтиб у 1 доллар билан қопланган.\nЯна бир келишувга биноан, айни ширкат бир брокерга қимматли қоғозларни сотиб келган, эртасига эса уларни анча арзон нархларда қайта сотиб олган.\n«Бу бизнес эмас. Бу - пулларни мунтазам равишда кўчириб туриш ва яшириш мақсадида яратилган ниқоб», - дейди жаноб Митчелл. International Media Overseas учун ҳисобни Ролдугин Швейцариянинг банкларидан бирида очган. Ҳисобни очиш учун зарур бўлган ҳужжатларда Ролдугиндан “сиёсий аҳамиятга эга шахслар”ни билиш-билмаслиги сўралган. У “йўқ” деб жавоб берган.\nКамАЗ ва АвтоВАЗ акциялари\nРоссияга алоқадор яна бир компания - Sonnette Overseas, ICIJ терговига биноан, КамАЗ ширкатининг акцияларини сотиб олиш бўйича мантиқсиз келишувда иштирок этган.\n2008 йилда Sonnette КамАЗ акцияларининг 27 фоизини 100 минг долларга сотиб олиш учун тузилган ошфор компаниялар консорциумига кирган. Айни йилда ГерманиянингDaimler корпорацияси КамАЗнинг 10 фоиз акцияларини 250 миллион долларга сотиб олган.\nКонсорциумнинг савдо келишуви амалга ошмаган, аммо ҳужжатларга биноан, консорциум ҳиссадорлар мажлисида овоз бериш ва даромад олиш ҳуқуқига эга бўлган.\nЯна бир компания – Sunbarn 2009 йилда АвтоВАЗнинг 20 фоиз акцияларини 50 минг долларга сотиб олиш ҳуқуқини қўлга киритган. Бу ўта паст нарх бўлиб кўринади, чунки бундан икки йил аввал Франциянинг Renault компанияси АвтоВАЗ акцияларининг 25 фоизини 1 миллиард долларга сотиб олган.\nВТБ банки ва Аркадий Ротенберг иштироки\nICIJ чоп қилган ҳужжатлардаSandalwood Continental ширкати “Кипр рус тижорий банки”дан умумий ҳисобда 600 миллион долларлик бир неча кредит олгани айтилади. Бу вақтда банкка асосан Россиянинг ВТБ банки эгалик қилган. Кейинчалик бу пуллар бошқа оффшор ширкатларга берилган. Бу ширкатлардан бири Санкт-Петербург яқинидаги “Игора” тоғ чанғи курортига эгалик қилади.\nПутин 2006 йилда бу курортнинг очилиш маросимида қатнашган. 2013 йилда эса бу курортда “Иннопрактика” жамғармаси директори Катерина Тихонованинг тўйи бўлиб ўтган. Тихонова хонимни Рейтер агентлиги Владимир Путиннинг кенжа қизи деб атайди. Путин у ўз қизи эканини на рад қилган, на тасдиқлаган.\nПулларни олган ширкат ҳозирда қисман «Россия» банкининг йирик ҳиссадори бўлмиш Юрий Ковальчукка тегишлидир. Ковальчук Путиннинг “ҳисобчи”ларидан бири деб таърифланади ва АҚШнинг жазо чекловлар рўйхатига киритилган.\nКовальчукнинг адвокати «Россия» банки ҳақидаги барча маълумотлар жамоатчиликка очиқ бўлган бир вақтда нега унинг мижозига саволлар берилаётганини тушунмаслигини айтди.\nSunbarn компанияси Путиннинг яна бир эски дўсти – тадбиркор Аркадий Ротенбергга алоқадор ширкатлардан 231 миллион долларга тенг бир неча кредитларни олган. Бу компания кейин уларни қайтариб тўлагани борасида ҳеч қандай маълумот йўқ. Кредитларни беришдан сал аввалроқ Ротенбергнинг “Стройгазмонтаж” ширкати “Южный поток” газ қувурини ётқизиш бўйича йирик тендерни ютиб олди.\nБу ҳужжатлар оммавийлаштирилишдан бир ҳафта аввал Россия президентининг матбуот котиби Дмитрий Песков гўёки матбуот воситалари Путин ва унинг атрофидагиларга ахборот ҳужумини тайёрлаётгани ҳақида огоҳлантирди.\n“Албатта, гап шахсан Путин ҳақида, унинг оиласи ҳақидаги маълумотларни қўлга киритиш ҳаракатлари, унинг болаликдаги дўстлари, тадбиркорлар, жумладан Ковальчук, Ротенберг ва бошқалар, қандайдир ошфор компаниялар, Путин умрида кўрмаган кўп сонли тадбиркорлар ҳақида кетяпти”, - деди Песков.\nICIJ тергови борасида шарҳ билдирган Россиядаги баъзи депутатлар Россияни беқарорлаштириш ва унинг жаҳондаги мавқеини сусайтириш ҳаракатларини кўраётганларини айтишди.\n"Единая Россия" партияси эса бу материалларни келгуси парламент сайловлари билан боғлашди.\nБи-би-си билдиришича, мазкур тергов жамоатчилик манфаатларида бўлиб, адолат ва шаффофлик билан олиб борилган, ҳамда ICIJ ҳужжатларини қатор мустақил ва ишончли мутахассислар таҳлил қилишган.\nБи-би-си баёнотида, шунингдек, ICIJ ҳужжатлари жаҳон бўйлаб 107та матбуот ташкилотларига тақдим қилингани айтилади.\nЮқори даражали мижозлар\nЯкшанба куни чоп қилинган ҳужжатларда бошқа давлатлар раҳбарлари ва уларнинг оилалари, ҳамда етакчи тадбиркорлар, спортчилар ва машҳур одамларга боғлиқ офшор ҳисоблари ҳам келтирилган.\nЖумладан, қуйидаги манфаатдорлар тилга олинган:\nБуюк Британия Бош вазири Девид Камероннинг марҳум отаси\nХитой Коммунистик партияси раҳбарияти аъзолари\nИсландия Бош вазири Сигмюндюр Давид Гюннлёйгссон\nОзарбайжон Президенти Илҳом Алиев фарзандлари\nМисрнинг собиқ президенти Ҳусни Муборакнинг ўғли\nПокистон Бош вазири Навоз Шарифнинг фарзандлари\nФИФАдаги мансабдор шахслар\nМазкур компаниянинг журналист-терговчилар боғланган кўплаб мижозлари барча айбловларни рад этишди. Хусусан, Украина Президенти Порошенко вакиллари унинг кондитерлик бизнесини сотишдан аввал оффшор ҳисобини очиш зарур бўлганини билдиришди.\nICIJ ўзи нима?\nЖурналист-терговчиларнинг халқаро консорциуми 1997 йилда АҚШда асос солинган. У билан 65 мамлакатдаги 190дан ошиқ журналистлар ҳамкорлик қилади.\nICIJ хабарларини консорциумнинг матбуот шериклари чоп қиладилар, улар орасида Би-би-си ҳам бор.\nЎтган йили ICIJ Швейцария банкларидаги махфий ҳисоблар бўйича терговини чоп қилди, ҳамда жаҳондаги йирик ширкатлар Люксембург қонунчилигини қўллаган ҳолда солиқдан қандай бўйин товлашларини фош қилди.\nICIJ нафақат молиявий терговларни олиб боради. Бу ташкилотнинг сайтида, хусусан, тамаки ширкатлари турли мамлакатлар ҳукуматларини қандай лобби қилиши, йирик кўламдаги ноқонуний балиқчилик ва бошқа мавзулардаги мақолалар мавжуд.